text:
"Sgaradh eadar eileanan"
Tha dragh air fear de chomhairlichean an Eilein Sgitheanaich gun tèid an t-eilean agus na h-eileanan beaga mu chuairt fhàgail air dheireadh agus Riaghaltas na h-Alba, na bheachdsan, a' dèanamh sgaradh eadar eileanan.
Bha an Comh. Hamish Friseal a' bruidhinn agus an Riaghaltas a' gabhail bheachdan an-dràsta air Bile nan Eilean a bheireadh tuilleadh chumhachdan do sgìrean eileanach.
Thàinig an gnothach am bàrr às dèidh na h-iomairt 'Ar n-Eileanan Ri Teachd' aig Comhairle nan Eilean Siar agus comhairlean Arcaibh is Sealtainn.
Tha dragh air a' Chomh. Friseal gur iad na h-eileanan sin a gheibh a' bhuannachd as motha às seach eileanan eile.
"'S e rud math a th' ann gu bheil iad a' coimhead air sin 's gu bheil seo a' dol air adhart, 's gu bheil na h-Eileanan Siar a' faighinn an dìon a tha seo," thuirt e.
"Ach cha chreid mi nach eil àiteachan eile ann a tha feumach air dìon cuideachd. Eileanan eile agus pàirtean den Ghàidhealtachd.
Air Dheireadh
"Cha chreid mi nach eil feum aig na h-eileanan againn fhìn - an t-Eilean Sgitheanach agus na h-eileanan shìos mu dheas - air beagan dìon cuideachd timcheall air gu bheil iad gu math cugallach ann an dòighean.
"Gu h-àraid ma tha iad a' coimhead airson gnìomhachas a bhith a' dol air adhart annta.
"Ged a tha sinn gu math trang le turasachd anns an eilean a tha seo, tha na h-aon duilgheadasan againn ann an seo 's a th' aig eileanan eile.
"Mar sin tha còir aca a bhith a' coimhead air na tha a' tachairt anns an eilean a tha seo, agus air Tìr Mòr ri taobh an Eilein Sgitheanaich agus sìos an costa a tha sin air fad.
"Tha Bile nan Eilean a' gabhail a-steach nan eileanan gu lèir, ach chan eil fhios agam carson a tha iad a' cur eadar-dhealachadh eadar aon shreath de dh'eileanan agus eileanan eile.
"Carson nach eil iad a' coimhead air na h-eileanan anns an fharsainneachd uile gu lèir?
"Thèid an t-Eilean Sgitheanach fhàgail air dheireadh, chanainnsa, o chionn tha còir aca a bhith a' toirt sùil gu math mionaideach air dè tha a' dol air adhart an seo an-dràsta timcheall air eileanan.
Ratharsair
"Chan e dìreach an t-Eilean Sgitheanach a th' ann. Tha eileanan eile againne ann an seo a tha gu math cudromach dhuinn, mar Eilean Ratharsair.
"Tha e cudromach dha na daoine an sin gu bheil dìon air na seirbheisean a tha iadsan a' faighinn.
"Chan eil iad a' coimhead domhainn gu leòr air dè tha dol timcheall air na h-eileanan.
"Ged a dh'fhàgadh iad an t-Eilean Sgitheanach fhèin a-mach às, tha Eilean Ratharsair ann, agus chan eil ann ach aiseag dha ionnsaigh.
"Agus an aiseag a tha sin, chan eil i cho freagarrach 's is còir dhi a bhith, agus tha draghan aca a thaobh slàinte is a h-uile càil eile anns an eilean a tha sin.
"Ma tha iad airson dìon a chur air rudan eileanach, tha còir aca an casan a chur a-steach ann an Eilean Ratharsair agus sùil a thoirt air na duilgheadasan mòra a th' aca an sin," thuirt e.
Chuir Mgr Friseal an aghaidh moladh bhon BPA Dàibhidh MacThòmais ge-tà, gus ùghdarras ionadail agus sgìre phàrlamaid fa leth a chruthachadh dhan Eilean Sgitheanach, Loch Aillse agus Loch Abair.


c: text/html

text:
Clàr RockNess air ainmeachadh
Bidh Basement Jaxx, Ellie Gouding, Madness agus a' bhuidheann dannsa-rap Example, a' cluich aig fèis chiùil RockNess na bliadhna seo.
A thuilleadh orra sin, chaidh fhoillseachadh gum bi The Vaccines, Bombay Bicycle Club, The Maccabees, Newton Faulkner, agus an còmhlan à Glaschu Camera Obscura a' nochdadh aig an fhèis.
Bidh an seinneadair Jessie Ware, a nochd aig cuirm 2013 Artists to Watch aig MTV ann an New York, ann cuideachd.
Tha RockNess air a chumail gach bliadhna ann an Dubhras, aig ceann an ear-thuath Loch Nis, eadar 7mh agus 9mh an t-Ògmhios.
"Tha mi fìor thoilichte a bhith ag innse nan ciad ainmean a bhios a' nochdadh aig a' phartaidh as t-Samhradh aig Loch Nis," thuirt stiùiriche na fèise, Jim King.
"Tha sinn air a bhith ag obair gu cruaidh air cùl ghnothaichean gus clàr measgaichte de na h-actaichean as fheàrr a thoirt dhuibh, mar a bhiodh dùil an còmhnaidh aig RockNess," thuirt e.

robotstxt: allowed

filter: keep


text:
Naidheachdan 11:00m
5 An t-Samhain 2015 Ùraichte aig Ùraichte aig
Sharm el Sheikh
Tha an Riaghaltas ag ràdh gu bheil iad ag obair còmhla ri companaidhean adhair gus piseach a thoirt air tèarainteachd aig Port-adhair Sharm el Sheikh gus am faigh itealain Bhreatannach air sgèith às an Èipheit a-rithist. Chaidh casg rè ùine a chur an sàs an-raoir, agus fiosrachadh air nochdadh gum faodadh gur e boma a dh'adhbharaich an tubaist anns an do thuit itealan Ruiseannach às an adhair Disathairne, a' marbhadh a h-uile duine a bh' air bòrd. Thuirt Rùnaire nan Dùthchannan Cèine, Philip Hammond, gun robhar dòchasach gun tòisicheadh seirbheisean adhair a-rithist a-màireach.
Brathadh
Tha MI5 air fiosrachadh a chruinneachadh air cò thuige a tha daoine air a bhith a' fònadh bho na dachaighean aca anns an Rìoghachd Aonaichte thairis air an deich bliadhna mu dheireadh. Nochd fios mun iomairt nuair a dh'fhoillsich an Riaghaltas na planaichean aca gus atharrachadh a thoirt air na riaghailtean co-cheangailte ri cumhachdan brathaidh nam Poileas agus buidhnean tèarainteachd. Chaidh am prògram a chumail dìomhair fiù 's taobh a-staigh MI5 fhèin.
VW
Tha àireamhan a th' air nochdadh madainn an-diugh a' dèanamh dheth gu bheil sgainnealan air buaidh a thoirt air na chaidh a reic de chàraichean Volkswagen bho chionn ghoirid. Thuit na chaidh a reic de chàraichean ùra san Dàmhair cha-mhòr 10% an coimeas ris an aon àm an-uiridh. Thuit an àireamh de chàraichean a chaidh a reic anns an fharsainneachd 1% aig an aon àm.
Cunntas na Croitearachd
Thèid na bileagan airson an dàrna cunntais chroitearachd a chur a-mach anns an Dùbhlachd. Thuirt Coimisean na Croitearachd gun robh iad a' sùileachadh gum biodh e na b' fhasa do chroitearan a lìonadh am-bliadhna an taca ris an-uiridh. Bha dùil gun deadh na foirmichean a chur a-mach air a' mhìos a chaidh seachad, ach chaidh dàil a chur ann air sgàth siostam coimpiutaireachd ùir a' Choimisein. Sheall a' chiad chunntas gum faodadh gu bheil còrr air 2,000 croitear a' briseadh nan riaghailtean.
Measan is Lusan
Tha dotairean Albannach ag iarraidh gum faigh a h-uile leanabh anns a' bhun-sgoil aon phìos de lusan no measan an asgaidh a h-uile là. Dh'iarr Comann Meidigeach Bhreatainn seo ann an iarrtasan a chuir iad gu pàrtaidhean poileataigeach air thoiseach air taghaidhean Holyrood an ath-bhliadhna. Thuirt am BMA nach eil ach 11 a-màch à 32 chomhairle a' tabhann lusan no measan an asgaidh do sgoilearan. Chan eil sgoilearan nas sine na P3 a' faighinn càil aig an ìre seo.


text:
Sianal Gàidhlig ann an cunnart?
Tha cunnart ann nach bi sianal Gàidhlig ann ma 's e 's gu lean argamaidean mu na th' air, seach coimhead ris na dùbhlain mhòra a tha ri tighinn.
Sin beachd a' chraoladair Ùisdean MacIllInnein a bha a' bruidhinn aig co-labhairt na buidhne leasachaidh Soillse.
Tha an riaghladair, Ofcom, a' rannsachadh gearain an-dràsta gu bheil cus Beurla air BBC Alba.
Ged a tha Ùisdean MacIllinnein a' gabhail ri draghan na buidhne iomairt 'Gàidhlig TV', tha e ag ràdh gu bheil atharrachaidhean didsiteach agus plana airson sianail telebhisein Albannach fa leth nan cunnart nas motha.
Thuirt e: "Tha cuid dhe na rudan a tha sinn a' dèanamh fìor mhath - 's dòcha nach eil sinn a' coimhead air na rudan sin cho tric sa tha còir againn, a bharrachd air a bhith a' coimhead air na rudan nach eil a' còrdadh rinn agus na rudan a tha doirbh.
"Ach, mur a seas sinn air ais agus mur a coimhead sinn ris an dealbh mhòr, cha bhi sinn a' coimhead air dealbh idir."


text:
Naidheachdan 11:00.
3 An Cèitean 2012 Ùraichte aig Ùraichte aig
Cha bhi Naidheachdan 11:00 againn air an làraich Dihaoine is program sònraichte ann mun taghadh ionadail.
Bancaichean
Thuirt Riaghladair Banca Shasainn, Sir Mervyn King, gun toir esan a h-uile cuideachadh do rannsachadh mu fàilligeadh nam bancaichean ro staing an ionmhais ann an 2008. Dh'aidich e nach do rinn esan air neo Banca Shasainn gu leòr a thaobh rabhadh a thoirt seachad mun chunnart anns an robh na bancaichean agus na taighean ionmhais mus do thòisich an staing, agus thuirt e ma 's e agus gum bi rannsacadh ann gur e rannsachadh neo-eisimeileach a dh'fheumas a bhith ann.
Bhòt
Tha bhòtadh a' dol air adhart anns na taghaidhean comhairle. Tha na bocsaichean baileat fosgailte gu 22:00 a-nochd ann 181 sgìre ùghdarras ionadail ann an Alba, Sasainn agus a' Chuimrigh.
An Fhraing
Bha deasbad gu math feargach aig amannan an-raoir air an telebhisean eadar an Ceann-Suidhe Sarkozy agus Francois Hollande, an Soisealach a tha a' seasamh na aghaidh ann an taghadh a' Chinn-Suidhe sa Fhraing. Dh'fhàg iad air a' cheile gun robh iad breugach. Tha na cunntais bheachd a' cur Mhgr Hollande air thoiseach ron chuairt mu dheireadh den bhòtadh Là na Sàbaid.
Tuath-Gaoithe
Tha còmhraidhean a' dol air adhart eadar muinntir Tholastadh bho Thuath ann an Leòdhas agus companaidh a tha airson tuath-gaoithe le trì muilnean deug a thogail air a' mhòintich aca. Feumaidh 2020 Renewables aonta a dhèanamh leis a' choimhearsnachd agus buidhnean àrainneachd mus iarr iad cead-dealbhachaidh. Tha seo a' tighinn àn dèidh maill air planaichean a bh' aig muinntir Tholastaidh airson tuath-gaoithe a thogail dhaibh fhèin.
Mìcheal Foxley
Tha Mìcheal Foxleym a tha a' fàgail a dhreuchd mar cheannard air Comhairle na Gàidhealtachd, ag iarraidh air buill-phàrlamaid anns a' phàrtaidh aige fhèin, na Lib Deamaich, seasamh agus iarraidh air Oighreachd a' Chrùin pàigheadh airson bàta-slaodaidh sa Chuan Sgìth. Tha Mgr Foxley, ball san Lib Deamaich, den bheachd leis gu bheil na Lib Deamaich nam pàirt de riaghaltas na co-bhanntachd ann an Westminster, gu bheil coltas ann gun soirbhicheadh leotha.
Rathaidean
Tha polais ag iarraidh air feadhainn air motar-baighsdagal agus dràibhearan eile a bhith fìor fhaiceallach agus na rathaidean air Ghàidhealtachd agus anns na h-Eileanan a' fàs nas trainge ro shaor-laithean deireadh-sheachdain na Ceitein agus mìosan an t-samhraidh. Chaidh dithis a mharbhadh ann an tubaistean motar-baidhseagal air Ghàidheatachd bho dheireadh na seachdain seo chaidh. Thuirt na poilis gum feum dràibearan an aire a thoirt orra fhèin agus air dràibhearan eile.


text:
Naidheachdan 1100
19 An Dàmhair 2015 Ùraichte aig Ùraichte aig
Ceannairc
Thuirt Comhairle Mhuslamach Bhreatainn gun dèan plana Riaghaltas na Rìoghachd Aonaichte airson smachd a chur air ceannairc barrachd cron seach feum. Bheireadh na molaidhean ùra cead do phàrantan smachd a chur air cead siubhail chloinne ma tha dragh orra gu bheil iad fo bhuaidh radaigeachd. Tha casg ann cuideachd air feadhainn a chaidh a dhìteadh airson ceannairc bho bhith ag obair còmhla ri òigridh agus daoine a dh'fhaodadh a bhith ann an cunnart.
Luchd-imrich
Tha na mìltean de luchd-imrich glacte air crìochan na h-Eòrpa anns na sgìrean Balcanach le riaghailtean ùra a tha a' cur casg orra bho bhith a' siubhal dhan Aonadh Eòrpach. Tha mòran dhiubh sin gun bhiadh neo fasgadh eadar Sloibhìnia agus Croatia an dèidh do Sloibhìnia innse an-dè nach gabh iad tuilleadh àireamh gun smachd de dh'in-imrich.
Sìona
Tha ceann-suidhe Shìona, Xi Jinping, a' tòiseachadh air turas stàite a Bhreatainn an-diugh fhathast agus am Prìomh Mhinistear Dàibhidh Camshron ag ràdh gum brosnaich sin càirdeas às ùr eadar an dà dhùthaich. Chan eil ann ach trì bliadhna bho sgur Sìona de chòmhradh aig àrd-ìre ris an Rìoghachd Aonaichte agus iad mì-thoilichte gun do choinnich Dàibhidh Camshron ris an Dalai Lama.
EVEL
Chuir comataidh thar-phàrtaidh ann an Taigh nan Comantan teagamh sa phlana airson bhòtaichean Sasannach air cùisean Sasannach a chuireadh casg air buill Albannach ann an Westminster bho bhith a' bhòtadh air cùisean nach buin do dh'Alba. Tha Comataidh Dhòighean Obrach na Pàrlamaid ag ràdh gu bheil na planaichean ro thoinnte agus gum feum sùil gheur a chumail orra. Tha an SNP agus na Làbaraich ag ràdh gu bheil an aithisg a' dearbhadh laigse ann am plana an Riaghaltais.
Nicola Sturgeon
Thug Prìomh Mhinistear na h-Alba, Nicola Sturgeon, rabhadh do luchd-taic neo-eismileachd gun a bhith a' càineadh dhaoine eile air-loidhne. Thuirt Ms Sturgeon air Twitter nach eil mì-mhodh agus càineadh a' deanamh dad ach cron air an iomairt. Tha coltas ann gun do chuir i a beachd fhèin air-loidhne an dèidh àimhreit is deasbad anns na meadhanan sòisealta mun dòigh anns an deach sgioba rugbaidh na h-Alba a-mach a Cupa na Cruinne.
Aer Lingus
Chaochail duine air plèana le Aer Lingus eadar Lisbon ann am Portugal agus Baile Ath Cliath. Tha aithrisean ann gun do dh'fhàs an duine buaireanta agus gun tug e ionnsaigh air duine eile a bha a' feuchainn ri shocrachadh. Chaidh cùrsa a' phlèana atharrachadh gu Corcaigh agus chaidh dearbhadh an sin gun robh an duine marbh.
Bann-leathann
Tha Iomairt na Gàidhealtachd 's nan Eilean ag ràdh gu bheil suas ri 4,000 dachaidh agus gnìomhachas anns na h-Eileanan Siar a-niste a' faighinn seirbheis bann-leathann nas luaithe. Dh'aidich HIE ge-tà, nach eil cothrom aig a h-uile coimhearsnachd air na seirbheisean ùra a tha iad fhèin agus BT a' toirt seachd, ach gum bi seo a' fosgladh cothrom do phròiseictean eile, leithid Connected Communities, leasachadh a thoirt air na seirbheisean acasan.


text:
Naidheachdan 11:00m
7 An Dùbhlachd 2016 Ùraichte aig Ùraichte aig
An Àrd-Chùirt
Tha dùil gun dèan Àrd-Oifigear Lagh Riaghaltas na h-Alba tagradh anns a' Phrìomh Chùirt an-diugh gum bu chòir cead Phàrlamaid na h-Alba fhaighinn mus cuir Theresa May Artaigil 50 an sàs. Chaidh Riaghaltas na Rìoghachd Aonaichte dhan Phrìomh Chùirt le tagradh an aghaidh co-dhùnadh na h-Àrd-Chùirte gu bheil cead na Pàrlamaid ann an Lunnainn a dhìth mus tachradh sin.
Brexit
Bhòtaidh Taigh nan Cumantan an-diugh, airson a' chiad uair, air planaichean an Riaghaltais airson Brexit. Thuirt Theresa May gum foillsich ise strataidsidh an Riaghaltais airson falbh às an Aonadh Eòrpach cho fad 's gun cuir Taigh nan Cumantan taic ris a' phlana airson Artaigil 50 a chur an sàs ro dheireadh a' Mhàirt.
Pfizer
Chaidh càin de £84m air a' chompanaidh Aimeireaganaich, Pfizer, airson prìs ro àrd air drogaichean airson an tinneis-thuiteamaich a bha iad a' reic ris an NHS. Dh'èirich prìs an droga còrr 's 2500% nuair a reic Pfizer na còraichean ri companaidh Bhreatannaich, Flynn Pharma, air an deach càin de £5m. Thuirt Ùghdarras na Farpais agus Margaidh gun robh a' phrìs sin mì-choltach agus mì-chothromach. Thuirt an dà chompanaidh gum bi iad a' tagradh an aghaidh na càine.
Foghlam
Thuirt Rùnaire an Fhoghlaim, John Swinney, nach eil e a' faicinn dad ceàrr air an aon bhuidhinn a bhith an dà chuid a' riaghladh agus a' cumail taic ri teagasg an Alba. Tha an t-aonadh EIS, na Tòraidhean agus na Làbaraich ag iarraidh a' bhuidheann sin, Foghlam Alba, a bhristeadh suas an dèidh sgrùdaidh eadar-nàiseanta a tha ag ràdh gu bheil sgoiltean na h-Alba a' dèanamh nas miosa na bha iad a-riamh ann am matamaig, leughadh agus saidheans.
Coimisean na Croitearachd
Dh'iarr Fear-Gairm Choimisean na Croitearachd coinneamh phrìobhaideach den choimisean Dihaoine, ron choinneimh shlàin an ath-sheachdain. Tha e coltach gu bheil Cailean Ceannadach a' dol a dh'fheuchainn ri cur às dhan cho-dhùnadh aig a' choinneimh mu dheireadh a dh'iarr air a dhreuchd a leigeil dheth.
Indonesia
Tha na h-ùghdarrasan ann an Indonesia ag ràdh gun deach faisg air ceud duine a mharbhadh an dèidh crith-thalmhainn ann an sgìre Aceh. Tha dragh ann gun èirich an àireamh sin leis gu bheil sluagh mòr a' fuireach anns an sgìre, agus thuirt oifigich gu bheil ceudan dhaoine gun bhiadh, uisge no fasgadh.
Siria
Chaidh aithris gun do ghabh feachdan an Riaghaltais ann an Siria smachd air na sgìrean mu dheireadh a bha aig na reubaltaich ann an seann bhaile Aleppo. Tha na reubaltaich ag iarraidh stad air an t-sabaid gus am faigh sìobhaltaich a-mach às na sgìrean sin.
Sealladh na Beinne Mòire
Tha a' chompanaidh choimhearsnachd, Sealladh na Beinne Mòire, dham buin Oighreachd Uibhist a Deas, ag iarraidh beachd na coimhearsnachd agus iad a' tomhas dè bu chòir dhaibh a dhèanamh le pìos mòr fearainn air taobh siar an eilein. Gheibh a' chompanaidh sealbh air tuathanasan Dhruim Mòr agus Ghròigearraidh agus Tormod MacAsgaill, aig a bheil iad air màl an-dràsta, gan cur bhuaithe.


text:
Naidheachdan 11:00m
1 An t-Samhain 2013 Ùraichte aig Ùraichte aig
RBS
Chuir an Seansalair, Seòras Osborne, dìon air a cho-dhùnadh nach tèid Banca Rìoghail na h-Alba a roinn na dhà leth eadar banca math agus banca dona. Tha sin a' dol an aghaidh choimisein Pàrlamaid, a fhuair gum bu chòir na droch fhiachan a thoirt a-mach às a' bhanca uile gu lèir. An àite sin bidh meur ùr an taobh a-staigh RBS a' dèiligeadh ri luach cha-mhòr £40bn de dh'fhiachan nach eil dùil aca fhaighinn air ais.
HS2
Tha Riaghaltas na Rìoghachd Aonaichte a' cur sgrùdaidh air bhonn an-diugh ann an Glaschu mun bhuannachd do dh'Alba le leudachadh air an loidhne-rèile luath HS2 tuath air Leeds agus Manchester. Tha an sgrùdadh a' coimhead ris an ùine a' siubhail à Glaschu agus Dùn Èideann gu ruige Lunnainn a ghearradh gu trì uairean de thìde no nas lugha. Tha Riaghaltas na h-Alba ag ràdh gu bheil iad ag iarraidh gealltanais air sin a dh'aithghearr.
Siria
Thàinig dearbhadh bho na Stàitean Aonaichte gun tug itealan cogaidh Israelach ionnsaigh air làrach faisg air Port Latakia ann an Siria. Tha aithrisean ann gun robh na h-Israelich ag amas air urchairean a thàinig às an Ruis airson gun cleachdadh a' bhuidheann Hezbollah iad. Cha tuirt Israel no Siria dad mun chùis.
Obair-brathaidh
Dh'aidich Rùnaire nan Stàitean Aonaichte, John Kerry, gun deach, ann an cuid de chùisean, obair-brathaidh Aimeireaga ro fhada. Tha Indonèisia a-niste ag iarraidh mìneachaidh bho Astràilia air pàirt na dùthcha sin ann an obair-brathaidh air feadh Àisia a bha fo stiùir nan Stàitean Aonaichte.
Ionad-conaltraidh
Tha Comhairle na Gàidhealteachd a' beachdachadh air plana fo am biodh aon ionad ùr ann an Inbhir Nis a' dèiligeadh ri seirbheisean fòn agus conaltradh dha na seirbheisean èiginn, Uisge na h-Alba, an NHS agus a' Chomhairle fhèin. Tha dragh ann gu bheil na Poilis agus an t-seirbheis-smàlaidh is teasairginn a' beachdachadh air na seòmraichean-stiùiridh ann an Inbhir Nis a dhùnadh. Thuirt Ceannard Comhairle na Gàidhealtachd, Drew Hendry, gun dèanadh aon ionad ùr ciall, agus glèidheadh air obraichean ann an Inbhir Nis.
Comhairle Earra-Ghàidheal is Bhòid
Gheall an Ceannard ùr air Comhairle Earra-Ghàidheal is Bhòid, Dick Walsh, gun tèid trioblaidean an ùghdarrais a chur ceart an taobh a-staigh naoi mìosan. Tha seo an dèidh càineadh bho Choimisean nan Cunntasan a thuirt gun do chuir àimhreit eadar buidhnean poileataigeach na Comhairle maill air obair an ùghdarrais gu lèir.
Aiseag Malaig - Loch Baghasdail
Tòisichidh seirbheis bus ùr eadar Malaig 's an Gearasdan do luchd-siubhail a bhios a' gabhail an aiseig ùir eadar Malaig agus Uibhist a Deas. Nì a' chompanaidh Busaichean Seile deuchainnean air seirbheisean Dimàirt agus Diardaoin a bhios a' ceangal ris an t-seirbheis aiseig a thòisicheas a dh'aithghearr eadar Malaig agus Loch Baghasdail.


text:
- TIOTAL
- Loco clas 'Castle' neo-aithnichte a bha le HR roimhe a' fàgail Inbhir Nis
- EXTERNAL ID
- PC_HRS_TRAINS_001_352
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28361
- KEYWORDS
- locomotaibhean
trèanaichean
Locomotaibh clas 'Castle' neo-aithnichte a bha le Rèile na Gàidhealtachd roimhe a' fàgail Inbhir Nis air trèana a' dol gu deas.
Chaidh a' chiad dreach de locomotaibhean luath luchd-siubhail clas 'Castle' aig Rèile na Gàidhealtachd a thoirt a-steach le Pàdraig Druiminn ann an 1900. Chaidh a' chiad sia (àir 140 gu 145) a thogail le Dübs ann an Glaschu agus fhuairear iad san Ògmhios a' bhliadhna sin. Fhuairear ceithir eile ((àir 146 gu 149), a chaidh a thogail le Dübs ann an Glaschu san Iuchar 1902 agus chaidh dhà eile (àir 30 agus 35) a thogail le Companaidh Locomotaibhean Ceann a Tuath Bhreatainn ann an 1910 agus 1911. Chaidh iad uile gu sealbh LMS agus chaidh iad uile a thoirt a-mach à seirbheis mus deach an rèile do sheilbh na stàite ann an 1948.
Chaidh an dàrna baidse de cheithir de dh'einnseanan clas 'Castle' òrdachadh le Rèile na Gàidhealtachd rè ùine Frederick Mac a' Ghobhainn mar stiùireadair nan locomotaibhean. Chaidh an togail le Companaidh Locomotaibhean Ceann a Tuath Bhreatainn agus fhuairear iad ann an 1913. Àireamhaichte 26, 27, 28 agus 43 bha beagan atharrachaidhean orra bhon bhaidse roimhe. Nam measg sin bha bufairean na b' fhaide, cuachan-mullaich na bu mhotha agus leudachadh air na bogsaichean-toitee. Chaidh iad uile do shealbh LMS agus chaidh iad uile a thoirt a-mach à seirbheis mus deach an rèile do sheilbh na stàite.
Chaidh an treas baidse de locomotaibhean luath luchd-siubhaill clas 'Castle' a thoirt a-steach le Rèile na Gàidhealtachd san earrach 1917. Chaidh trì einnseanan a thogail le Companaidh Locomotaibhean Ceann a Tuath Bhreatainn. Àireamhaichte 50, 58 agus 59, bha iad diofraichte bho na baidsichean roimhe oir bha cuibhlichean dràibhidh na bu motha annta, goileadairean beagan na b' fhaide agus einnseanan frithealaidh le sia cuibhlichean. Chaidh iad uile do shealbh LMS agus chaidh iad uile a thoirt a-mach à seirbheis mus deach an rèile do sheilbh na stàite.


text:
Iomain Cholmcille
Chuir Iomain Cholmcille geamaichean air dòigh eadar sgiobaidhean le Gàidhlig bho Èirinn agus Alba.
Se Iomain an t-ainm cumanta airson Camanachd agus Iománaíocht , ach se fìor bheag de Ghàidhlig a bha ri fhaighinn anns na geamaichean eadarnàiseanta no ann an sgiobaidhean Chamanachd na h-Alba bho chionn ghoirid. Ach tha seo ag atharrachadh.
Ann an 2007 thàinig sgioba le Gàidhlig bhon Ghàidhealtachd agus na h-Eileanean còmhla airson cluich an aghaidh Cumann Mhícheal Breathnach ann an Conamara. Chaidh a chiad ghèam a’ chluich anns an Òban, agus bhuannaich sgioba Chonamara. Dh’fhàs Iomain Cholmcille agus ann an 2009 bha fèis bheag Ghàidhlig ann am Port Righ anns an Eilean Sgitheanach far an do bhuannaich na h-Albannaich son a chiad uair.
Bì geama 2010 ann an Conamara agus tha Colmcille an dòchas an sgeama a’leasachadh, cuide ri Comunn na Camanachd agus clubaichean Èireannach, agus fhosgladh do sgiobaidhean Gàidhlig eile.
Tha an iomlaid air a bhith feumail do spòrs, cànan agus coimhearsnachd.


text:
- TIOTAL
- Àrd-chabhsair aig Achadh Ghollain, 1952
- EXTERNAL ID
- PC_HRS_STATIONS_001_663
- ÀITE
- Achadh Ghollain
- SGÌRE
- Inbhir Nis
- SIORRACHD/PARRAIST
- INBHIR NIS: Peitidh
- DEIT
- Lùnastal 1952
- LINN
- 1950an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27376
- KEYWORDS
- Rèile na Gàidhealtachd
HR
stèisean
A' coimhead chun an iar chun bhogsa chomharran aig Achadh Ghollain.
B' e 'Fort George' a bha air Achadh Ghollain, a tha 10 mìle (16km) a-mach à Inbhir Nis air loidhne Eilginn, nuair a dh'fhosgail e an toiseach air 7 An t-Samhain 1855, Dh'atharraich an t-ainm nuair a dh'fhosgail meur Dhùn Deòrsa air 1 An t-Iuchar 1899. Dhùin e do luchd-siubhail air 3 An Cèitean 1965 an dèidh dha a ghoireasan bathair a chall sia mìosan roimhe sin air 7 An t-Sultain 1964


text:
NHS ga chàineadh mu Ospadal Gheusto
Tha càineadh ga dhèanamh air NHS na Gàidhealtachd airson togalach eachdraidheil san Eilean Sgitheanach a reic gun fios a chumail ri buidhinn san sgìre a bh' airson a ghlèidheadh airson maith na coimhearsnachd.
Tha Ruaraidh Hilleary, fear de shliochd an uachdarain, Coinneach MacLeòid, a stèidhich Ospadal Gheusto bho chionn còrr agus ceud bliadhna, a' cumail a-mach gun deach a reic airson prìs mòran na b' ìsle na bha an t-ùghdarras slàinte ag iarraidh air a shon sa chiad dol a-mach.
B' e uncail seanmhair Ruaraidh Hilleary a bh' ann an Coinneach MacLeòid.
Nuair a bhàsaich e ann an 1879 dh' fhàg e airgead son a' chiad ospadail san Eilean Sgitheanach.
Nuair a dhùin Ospadal Gheusto bho chionn seachd bliadhna thòisich iomairt airson a ghlèidheadh mar ghoireas choimhearsnachd.
Bha NHS na Gàidhealtachd a' sireadh £250,000 air a shon - prìs ro àrd dhan bhuidhinn, a rèir Ruaraidh Hilleary.
Tha esan a' cumail a-mach gun deach an t-seann ospadal, taigh a tha na chois agus coille a reic toiseach na bliadhna airson £105,000 - naidheachd a tha a' cur feirg air.
Tha e ag ràdh, nan robh fios aca gun gabhadh bòrd na slàinte ri prìs cho ìosal dh'fhaodadh an goireas an-diugh a bhith leis a' choimhearsnachd.
Chan innseadh an t-ùghdarras slàinte dè a' phrìs a fhuair iad, agus thuirt iad gun do lean iad na riaghailtean mar a bu chòir.


text:
Dùil ri cead do thaigh-ghrùdaidh
Thèid iarraidh air comhairlichean na Gàidhealtachd cead-dealbhachaidh a thoirt do thaigh-grùdaidh ann am baile Inbhir Nis.
San Damhair an-uiridh, dhiùlt iad cead a thoirt dhan phròiseact aig Taigh-Òsta a' Ghlinne Mhòir ri taobh na h-aibhne.
Bha Seonaidh agus Victoria Erasmus, leis a bheil an taigh-òsta, airson taigh-grùdaidh le talla agus taigh-bìdhe na chois a thogail.
Bha comhairlichean den bheachd ge-tà, gun robh e fada cus ro mhòr airson a' cheàrnaidh sin den bhaile.
Tha iad a-niste air planaichean ùra a chur chun na Comhairle, airson taigh-ghrùdaidh nas bige.
Tha an cupall den bheachd gu bheil iad air dèiligeadh ris na duilgheadasan agus draghan a bh' aig na comhairlichean.
Mhol oifigich na Comhairle cead-dealbhachaidh a thoirt dhan phròiseact.
Thuirt Mandaisdear dealbhachaidh na sgìre, Jim Harbison, gun cuireadh e gu mòr ri eaconamaidh a' bhaile.


text:
Taic airson cùirtean a dhùnadh
Chuir buill air Comataidh a' Cheartais aig Pàrlamaid na h-Alba an taic ri planaichean airson cùirtean a dhùnadh, còig bhòtaichean gu ceithir.
Thug a' Chomataidh dà uair de thìde gu leth a' deasbad nam planaichean aig Seirbheis Chùirtean na h-Alba airson deich cùirtean siorraim agus seachd cùirtean maoir-cheartais a dhùnadh
Bha Làbaraich, Lib-Deamaich agus Tòraidhean an aghaidh nam planaichean, ach fhuair an SNP agus neo-eisimeilich làmh an uachdair.
An t-Samhain
Tòisichidh na dùnaidhean anns an t-Samhain.
Tha na cùirtean siorraim a leanas a' dol a dhùnadh: Dòrnach, Duns, Cill Chuithbeirt, Cùbar, Inbhir Pheofharain, Obar Bhrothaig, Haddington agus Stonehaven.
Thèid obair nan cùirtean sin a ghluasad gu àiteachan eile.
Dùnaidh cùirtean maoir-cheartais ann an Anainn, Irbhinn, Tobar na Màthar, Comar nan Allt, Port Rìgh, Steòrnabhagh is Inbhir Ùige.


text:
- TIOTAL
- Leabhar Pàighidh agus Seirbheis Saighdear
- EXTERNAL ID
- Z_PC_WGORDON3_004_013
- DEIT
- 1945
- LINN
- 1940an
- NEACH-FIOSRACHAIDH
- W Gordon
- AITHNEACHADH MAOINE
- 8390
- KEYWORDS
- leabhar seirbheis
leabhar pàighidh
Am Feachd Breatannach
Tha an ìomhaigh seo a' sealltainn duilleag 16 agus 17 de leabhar pàighidh agus seirbheis saighdeir. Chaidh leabhar Airm 64, an leabhar pàighidh is seirbheis, a thoirt dhan a h-uile saighdear a chaidh dhan Arm Bhreatannach. Bha 20 duilleag anns an leabhar a bha a' clàradh fiosrachadh mionaideach mar àireamh airm an t-saighdeir, eachdraidh obrach, eachdraidh meidigeach, cunntas trèanaidh, aithneachadh pearsanta, fiosrachadh mu dhlùth neach-dàimh agus pàipearan an tiomnaidh dheireannaich. Dh'fheumadh an leabhar, a rèir an lagh, a bhith aig an t-saighdear an-còmhnaidh agus a bhith air a thaisbeanadh airson adhbharan aithneachaidh aig Pairèidean Pàighidh.
Bhuineadh an leabhar seo dha Iain Camshron Gòrdan anns na Signals Rìoghail. Tha duilleagan 16 and 17 a' sealltainn foirmean Tiomnaidh. Tha duilleag 16 a' leantainn air an fhoirm a bhios ri lìonadh nuair a tha saighdear ag iarraidh a chuid seilbh gu lèir aig aon duine. Tha duilleag 17 a' sealltainn foirm a bhios ri lìonadh ma bhios dìleab ri roinn eadar barrachd na dithis


text:
Uachdaran Èisdeil deònach an t-eilean a reic
Dh'innis uachdaran Eilein Èisdeil ann an Earra-Ghàidheal gu bheil e deònach an t-eilean a reic ris a' choimhearsnachd.
Bha e a' bruidhinn agus farpais losg-bhra-teine na Cruinne ga cumail san eilean air an deireadh sheachdain.
Bha na h-uidhir de chonnspaid a' cuairteachadh na farpais, a tha ga cumail ann an seann chuaraidh sgleata an eilein, agus an t-uachdaran ag ràdh, airson a' chiad turais o thòisich an fharpais o chionn 15 bliadhna, gun robh e ag iarraidh airgid airson am fearann aige a chleachdadh.
Thuirt an fheadhainn a bha ga ruith gun robh e ag iarraidh cus, agus gun deadh an fharpais air adhart mar bu ghnàth.
Fhuair a' choimhearsnachd tabhartas airgid bho phàipear-naidheachd airson an uachdaran a phàigheadh.
B' e Ron Long, às a' Chuimrigh, a bhuannaich an fharpais am bliadhna.
Bhuail an t-Albannach, Dougie Isaacs, am balla air taobh thall a' chuairidh trì tursan sreath a chèile - a' chiad uair a tha duine air a leithid a dhèanamh.


text:
Thar an t-seachdainn sa chaidh seachad tha Sarah Palin air a bhith dol timcheall ceann an ear nan Stàitean Aonaichte ann an cuairt bus ach an ceist a th’ann ‘s e: a bheil i san rèis airson a bith na ceann-suidhe?
Thòisich i ann an Washington bho chionn còrr ‘s seachdain nuair a nochd i gun rabhadh air cùl motair-bhaighsaigeal aig tachartas cuimhneachaidh do shaighdearan a bhàsaich sna cogaidhean. Bhon uair sin tha i air a bhith nochdadh ann siud ‘s an seo suas ‘s sìos costa sear nan Stàitean Aonaichte.
Ma ‘s e gu bheil i san rèis, gu ruige seo, tha i air diùltadh ri innse. Ach ma tha, ‘s ann ann an dòigh caran neo-àbhaisteach a tha i air a bhith làimhseachadh an iomairt aice. Mar eiseimpleir, chan eil i a’cur clar-ama a-mach do na meadhanan ag innse càite a bheil i a’dol ‘s bith luchd-naidheachd ga leantainn mar a b’fheàrr as urrainn dhaibh. Nuair a rinn na meadhanan gearan mu dheidhinn sin, thuirt ise nach robh i ùbhlach dhaibh. Gu h-èibhinn, ann an Massachussets, chuir i bean-cleasaiche thuca mar Sarah Palin fhaoin airson agallamhan thoirt dhaibh aig a’cheart àm sa chaidh ise a dh’àite eile.
An t-seachdainn-sa thaghail i air New Hampshire, a’chaid stàite anns am bith bun-taghadh an ath-bhliadhna. Agus tha iad ag innse gun tèid i a Iowa nas fhaide dhen mhìos seo. ‘S e Iowa a’chiad stàite far a bhios caususes ann. ‘S e an diofar eadar caucus ‘s bun-taghadh, thèid bun-taghadh chur air dòigh leis an stàit, leis an dearbh inneal riaghaltais sa chì thu sa phrìomh-thaghadh. ‘S thèid caususes chur air dòigh leis na partaidhean fhèin as aonais taic sam bith bho'n riaghaltas. Co-dhiù, leis an taghadh de stàitean anns a bheil i a’siubhail, chan eil e doirbh ri smaoineachadh gu bheil i san rèis airson a bhith na cearnn-suidhe.
Agus dè a teans a th’aice co-dhiù? Uill, ann an sreath de chunntais-bheachd a th’air nochdadh sna làithean mu dheireadh, tha i co-ionnan ri neo puing neo dhà air cùlaibh Mitt Romney. Ach tha laigseas mairbhteach aig Romney: Chuir esan air dòigh lagh ann am Massachussets a tha gu math coltach ri Obamacare aig ìre nàiseanta ‘s tha gràin an uilc aig na poblachdaich air Obamacare. Nuair a dh’ionnsaicheas a’mhòr chuid nam Poblachdach air dè a rinn e ann am Massachussets, tha mi cinnteach gun càill e cuid mhòr dhen taic a th’aige an-dràsda.
Ach aig a'cheart àm, tha taic làidir ‘s cudtromach aig Phalin san Iowa air an do rinn sinn iomradh mar tha agus ann an Carolina a Deas. Bho 1980, cha do bhuannaich duine tagrachas nam Poblachdach gun a bhith buannachadh ann an Carolina a Deas.
‘S ann air sàilleamh sin gu bheil mi fhìn dhen bheachd gu bheil luchd-stiùiridh nam Poblachadh a’sireadh fuasgladh do Phalin.
Am measg nam Poblachdach as aithne dhomhsa, chan aithne dhomh duine a tha daignean airson Palin. Tha cuid mhòr amharasach mu deidhinn, nach eil i comasach a’chùis a dheanamh air Obama. Agus ge b’e cho taiceil sa tha cuid de na Poblachdaich dhi, tha beachd gu math trom aig na neo-eismeilich dhi, tha iadsan dhen bheachd nach eil i comasach ri riaghaladh. ‘S chan urrainn dhut an Taigh Geall a bhuannachadh as aonais taic bho na neo-eismeilich.


text:
Namaskaar!... agus Beannachdan bho fhearann Morair Jagannath.Bhubaneswar - baile nan templa; prìomh-bhaile Odisha Is e mo mhàthair. Is e spiorad nan Innseachan a th 'ann an Odisha, air a bheairteas le dualchas cultarail, dìleab ailtireachd agus seudan falaichte. Na teamplaidean iongantach, na comharran-tìre iongantach, na cladaichean tarraingeach, an èibhinn ionadan fiadh-bheatha agus pàircean nàiseanta, bidh na creutairean cleasachd imrich aig loch Chilika a 'tarraing mòran luchd-tadhail gu cunbhalach. Bha mi airson an t-àilleachd seo a nochdadh don t-saoghal gu lèir, agus tha sinn air aon de na h-obraichean as fheàrr a bhuannaich duais ann an Odisha aig do sheirbheis.
Bha mi fosgailte gu farsaing bho dhuilgheadasan mo òige agus eòlach. Thug seo misneachd dhomh an gnìomhachas seo a leasachadh agus sgrùdadh a dhèanamh air coileanadh iomlan a dh 'fhaodadh a bhith a' brosnachadh neach-saoraidh no cruinneachadh de luchd-turais. Agus is urrainn dhuinn moiteil a ràdh, taobh a-staigh beagan bhliadhnachan, le mòran oidhirpean agus obair chruaidh, tha sinn a-nis mar an neach-obrachaidh turas a bhuannaicheas duaisean ann an Odisha. Is e sin an dòigh anns an d 'fhuair mi "Dream Child" Sand Pebbles Tour' n 'Travels (I) Pvt Ltd gu aire. Leis an eòlas a th' agam agus a bhith an sàs anns a 'ghnìomhachas seo, tha mi air a bhith comasach air buidheann de bhuidhnean a tha gu math ullamh agus luchd-obrach eòlach a bhios a 'dol fada nas fhaide na an dleastanas aca an làthair gus an turas siubhail as fheàrr a thoirt do luchd-tadhail.
An-diugh tha sinn air na sgiathan againn a sgaoileadh gu New Delhi agus Kolkata agus tha sinn ag obair ann an diofar metra de na h-Innseachan le toil mhath le cuideachadh bho Roinn Turasachd, Riaghaltas Odisha agus Riaghaltas nan Innseachan. A bhith nad neach-obrachaidh air turas a bhuannaicheas duais ann an Odisha, is e am prìomh suaicheantas againn eòlas beatha a thoirt do luchd-siubhail, bogsa làn de chuimhneachain agus aghaidh toilichte.
Le seo, bu mhath leam fàilte bhlàth a thoirt don a h-uile duine tadhal air ar dùthaich iongantach agus iongantach agus a bhith a 'coinneachadh ri a sàr-mhathas gun choimeas. Is e an fhìor thoras a th 'agam gum bi na h-aoighean a' feuchainn ri beachdachadh air na seallaidhean agus na h-ainmhidhean lusan anns na h-Innseachan. Bu toigh leam a dhearbhadh dhut gum bi an t-eòlas aice a 'cumail a-steach nan cuimhneachain airson ùine a bhith a' cuimhneachadh.
Tha mi cho math ri a h-uile duine agus a 'sùileachadh gun cuir thu fàilte oirbh ann an Odisha.
Atithi Devo Bhava!....
Alok Maharana
MD, Tursan Pebbles Shannda


text:
3,000 Bha bliadhna ann am mummy boireann air a chòmhdach ann an tattoos falaichte. Bha am mummy, a chaidh a lorg ann am baile ris an canar Deir el-Medina, an Èiphit uaireigin na bhoireannach a bha gu math brònach a 'toirt sùil air a h-amhaich, a ghualainn, agus air ais, blàths lotus air a cromagan, agus crodh air a h-arm.
Tatù air amhach mummy
Chaidh am mummy a lorg anns a 'bhaile Deir el-Medina. Thoir fa-near gu bheil cuid de thiotaichean rim faicinn don tsùil lomnochd, ach tha feadhainn eile air pàirtean den chorp a chaidh an dubhadh le reasain a chaidh a chleachdadh airson mummification.
Le bhith a 'cleachdadh ìomhaighean bun-sgoile, bha an t-eòlaiche-inntinn Ghada Darwish Al-Khafif a' faicinn an tatù seo de dhithis bà, a 'riochdachadh a' bhan-dia Hathor. Bha i cuideachd a 'cleachdadh deasachadh didseatach gus dèanamh cinnteach gum biodh an ìomhaigh air a shìneadh le bhith a' leagail craiceann an spiorad.
Tha an Anthropologist Ghada Darwish Al-Khafif a 'cleachdadh ìomhaighean fo-thruim gus na tattoos fhaicinn air a' chraiceann a tha air a mhilleadh.


text:
Thòisich Bòrd na Gàidhlig co-chomhairleachadh foirmeil an-diugh (1 Lùnastal) air an Stiùireadh Reachdail airson Foghlam Gàidhlig. Thèid an co-chomhairleachadh a chumail eadar 1 Lùnastal is 1 Samhain agus thathar a’ brosnachadh dhaoine fa leth agus buidhnean bho air feadh na dùthcha freagairtean a chur a-steach. Faodar pàirt a ghabhail sa cho-chomhairleachadh le bhith tadhal air làrach-lìn Bhòrd na Gàidhlig agus gabhar ri freagairtean tron phost no air-Loidhne.
Tha an Stiùireadh Reachdail na phàirt cudromach de dh’Achd an Fhoghlaim (Alba) 2016 ris an deach aontachadh na bu thràithe am-bhliadhna. Aon uair ’s gun tèid sgrùdadh a dhèanamh air beachdan an luchd-fhreagairt, cuiridh Bòrd na Gàidhlig crìoch air an Stiùireadh agus bheir iad comhairle do Mhinistearan na h-Alba air mar a thèid a chur an gnìomh.
Thuirt Shona NicIllInnein, Ceannard Bhòrd na Gàidhlig: “Tha seo a’ fàgail dleastanas ùr agus cudromach air Bòrd na Gàidhlig agus tha sinn air a bhith ag ullachadh air a shon airson deagh ghreis. Tha sinn an dòchas gum faighear beachdan air an dreachd seo den Stiùireadh bho thaghadh farsaing de dhaoine is bhuidhnean, oir bidh an Stiùireadh cuideachd a’ cur gu mòr ris na h-earrainnean den Phlana Cànain Nàiseanta Ghàidhlig airson 2017-22 a bhuineas ri foghlam. Tha sinn a’ brosnachadh a h-uile duine le ùidh ann am foghlam Gàidhlig, agus gu dearbh sa Ghàidhlig fhèin, beachd a chur a-steach ris a’ cho-chomhairleachadh seo.”
Thuirt Iain Swinney, an Leas Phrìomh Mhinistear agus Rùnaire a’ Chaibineit airson Foghlam is Sgilean: “Tha foghlam Gàidhlig deatamach don amas aig Riaghaltas na h-Alba gus an àireamh dhaoine a tha cleachdadh na Gàidhlig a chur an àirde, agus tha e riatanach gum bi stiùireadh soilleir ann do dhaoine a tha an sàs ann am foghlam Gàidhlig gus dèanamh cinnteach gum bi fios aig luchd-solair, luchd-ionnsachaidh, luchd-cùraim agus luchd-foghlaim air dè bu chòir dhaibh a bhith sùileachadh san raon sin.”
“Tha an t-iarrtas airson foghlam Gàidhlig a’ dol am meud air feadh Alba, agus gus frithealadh air sin, tha sinn air trì cumhachan Gàidhlig a thoirt a-steach ann an Achd an Fhoghlaim (Alba) 2016 agus ’s e an Stiùireadh Reachdail seo a’ chiad fhear dhiubh sin a thèid a chur an gnìomh.”
Thuirt Brus Robasdan, Cathraiche na Buidhne-obrach a dhealbh an dreachd den Stiùireadh Reachdail: “Tha a’ Bhuidheann a tha air a bhith ag obair air an Stiùireadh Reachdail seo air ealla a ghabhail mu thràth ri cumhachan laghail Achd 2016 agus ris na beachdan a fhuaras bho dhaoine a bha an làthair aig tachartasan air feadh na dùthcha. Tha riochdairean air a’ Bhuidhinn bho Ùghdarrasan Ionadail, COSLA, Foghlam Alba, Riaghaltas na h-Alba agus Bòrd na Gàidhlig. Tha sinn a-nis ann an suidheachadh far am faod sinn beachdan foirmeil iarraidh bho dhaoine air an sgrìobhainn, sgrìobhainn a bhios na cloich-mhìle fìor chudromach do dh’fhoghlam Gàidhlig nuair a thèid a cur an sàs. Tha e a’ dèanamh soilleir dè bu chòir do phàrantan is luchd-cùraim a bhith sùileachadh agus tha e a’ cur dleastanasan nan Ùghdarrasan Ionadail an cèill gu foirmeil. Tha e cuideachd a’ sealltainn gu soilleir dè bu chòir dhuinn a bhith sùileachadh a thaobh grunn raointean de dh’fhoghlam na Gàidhlig, bho ìre nan Tràth-bhliadhnaichean gu ìre na h-Àrd-sgoile.”
DEIREADH
Airson tuilleadh fiosrachaidh mun bhrath-naidheachd seo cuiribh fios gu Steven MacÌomhair, Ceann Roinn a’ Chonaltraidh, Margaideachd & TF aig Bòrd na Gàidhlig, air post-d steven@gaidhlig.scot no air a’ fòn 07595763071.


text:
Comhairle na Gàidhlig
23 An t-Ogmhìos 2017 Ùraichte aig Ùraichte aig
Chaidh Gàidheil na h-Albann Nuaidh an sàs anns an deasbad mun ìre de Ghàidhlig ann an taisbeanadh mòr nan Seumasach ann an Taigh-Tasgaidh Nàiseanta na h-Alba.
Sgrìobh Comhairle na Gàidhlig ann an Albainn Nuaidh chun an Taighe-Tasgaidh, ag ràdh gur e briseadh-dùil uabhasach a th' ann cho beag Gàidhlig 's a bhios san taisbeanadh.
Thuirt Taighean Tasgaidh Nàiseanta na h-Alba gu bheil cànan is cultar na Gàidhlig a' nochdadh anns an taisbeanadh gu sònraichte ann am pìos mu ar-a-mach nan Seumasach ann an 1745/46.
Thuirt iad gum faighear teacsa an taisbeanaidh ann an Gàidhlig air loidhne, is gu bheil ceòl Gàidhlig mu na Seumasaich gu bhith aca aig an Taigh-Tasgaidh Nàiseanta san Lùnastal.
Togaidh cuid de luchd-iomairt a' chànain fianais mun chùis aig an taigh-tasgaidh Disathairne.
Bhruidhinn Eileen NicDhòmhnaill ri Ceann-Suidhe Chomhairle na Gàidhlig ann an Albainn Nuaidh, Dàibhidh MacFhraing.


text:
- TIOTAL
- Gleann Chàradal
- EXTERNAL ID
- GB1796_859_20_0668
- ÀITE
- Carradal
- SGÌRE
- Cinn Tìre
- SIORRACHD/PARRAIST
- EARRA-GHÀIDHEAL: Saghadal 's Sgibinis
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10580
- KEYWORDS
- coilltean
bailtean
ainmean àite
sealladh
seallaidhean
rubhaichean
cruth tìre
glinn
togail dhealbh
'S e baile beag air costa an ear rubha Chinn Tìre, 11 mìle a tuath air Ceann Loch Chille Chiarain, a th' ann an Càradal. Tha an t-ainm, a tha a' tighinn bhon chànan Lochlannach, cuideachd air a chleachdadh ann am Bàgh Lios, Rubha, Coille agus uisge Chàradal. Tha Oighreachd Chàradal ann cuideachd. Anns an 19mh linn bha e air aithneachadh mar àite turasachd agus mar acarsaid iasgaich agus anns an 20mh linn, chaidh craobhan a chur air na beanntan os cionn a' bhaile.
Rugadh Màiri Ethel Muir Donaldson, ann an 1876 agus thàinig i chun na Gàidhealtachd mu 1908. Shiubhail i mun cuairt ceann a tuath agus taobh an iar na Gàidhealtachd, a' sgrìobhadh agus a' togail dhealbhan. B' e Àird nam Murchan fear dhe na h-àiteachan a b' fheàrr leatha agus b' ann an sin a rinn i a dachaigh, ann an Sanna, ann an 1927.
Eadar 1912 agus 1949 rinn i iomadach leabhar air eachdraidh sòisealta agus cleachdaidhean an t-sluaigh ann an ceann a tuath agus taobh an iar na Gàidhealtachd. 'S iad 'Wanderings in the Western Highlands and Islands' agus 'Further Wanderings - Mainly in Argyll' an dà leabhar as ainmeile a rinn i agus tha a dealbhan fhèin anns na leabhraichean sin. Dh'eug i ann an dachaigh-cùraim ann an Dùn Èideann ann an 1958 agus chaidh a tiodhlacadh anns an Òban.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Stèisean Rathad-iarainn A' Chaoil
- EXTERNAL ID
- GB1796_1999_116_X_33
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1890an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11522
- KEYWORDS
- An Caol
Rathad-iarainn Inbhir-pheofharain agus an Eilein Sgitheanaich
Port an t-Sròim
stèiseanan rathad-iarainn
Stèisean an Rathad-iarainn sa Chaol, dh'fhaoidte an latha a ràinig a' chiad trèana An Caol, an 2mh Samhain 1897.
Ràinig Rathad-iarainn Inbhir-pheofharain agus an Eilein Sgitheanaich a' chiad cheann uidhe aig Port an t-Sròim deich bliadhna roimhe seo agus chuireadh stad air an obair nuair nach robh an còrr airgid aig a' chompanaidh. Mar sin chleachd Loch Carrann mar ceann-uidhe agus cidhe airson Innse Gall. B' e an t-sreath eadar Port an t-Sròim agus An Caol am pìos innleadaireachd bu daoire air rathaid-iarainn aig an àm. Chosg e £250,000, seach gum feumadh 31 ghearradh a dhèanamh sa chloich agus 29 drochaid a thogail. Thug am pìos seo de dheich mìle gu leth ceithir bliadhna ga thogail, gu ìre bhig cho fada 's a thug na 53 mìle eadar Inbhir-Pheofharain agus Port an t-Sròim.
Mus tàinig an rathad-iarainn, cha robh ach trì taighean anns A' Chaol. Air latha a' chiad trèana, chuireadh an t-ainm as fhaide 'Caol Loch-aillse' air a' bhàgh, agus mar chomharradh air an latha, chuir Mac a' Bhriuthainn aiseag air dòigh à Port Rìgh. Dh'fhàs An Caol an dèidh dhan loidhne fosgladh agus tha coimhearsnachd shoirbheachail ann an-diugh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Naidheachdan 11:00m
29 An Dàmhair 2015 Ùraichte aig Ùraichte aig
Cùis mhoirt
Tha gille, a tha sia bliadhna deug de dh'aois, fhathast an grèim aig poilis ann an Obar Dheathain, a tha a' rannsachadh bàs balach-sgoile air an d'thugadh ionnsaigh le sgithinn aig Acadmaidh na Cùilt. Chaochail Bailey Gwynne, a bha 16, goirid an dèidh na h-ionnsaigh feasgar an-dè. Thuirt Ministear ann an Riaghaltas na h-Alba gur fhiach sùil as ùr a thoirt air sàbahilteachd sna sgoiltean an dèidh na thachair. Thuirt Maureen Watt, ball na sgìre sin de dh'Obar Dheathain ann am Pàrlamaid na h-Alba, agus Ministear Slàinte a' Phobaill, gu bheil sgoiltean na h-Alba, sa chomantas, sàbhailte ach gur dòcha gum bu chòir ath-sgrùdadh a dhèanamh air an t-siostam a th'ann an dràsda.
EU
Thuirt ceannardan Estonia agus na Fionnlan nach tug Daibhidh Camhshron dearbhadh sam bith dhaibh fhathast air dè an seòrsa plana a th'aige 'son ath-leasachadh air càirdeas Bhreatainn ris an Aonadh Eòrpach. Tha Mgr Camshron agus ceannardan eile ann an Innis Tìle aig coinneimh nan dùthchannan Baltic agus Lochlannach. Gheall am Prìomhaire gum bidh fiosrachadh mionaideach aige air an ath mhìos.
Tata Steel
Coinnichidh buidheann-obrach airson a' chiad uair an-diugh a dheasbad plana Tata Steel airson ionadan ann an Tobar nam Màthair agus Camus Lang a dhùnadh. Tha Ministear Gnothachais na h-Alba, Fearghas Ewing, os cionn na buidhne air am bheil riochdairean Tata, na h-aonaidhean agus Comhairle Lannraig. Tha coltas ann gun tèid dè cheud, trì fichead 's deich cosnadh a chall eadar an dà làrach.
Loganair
Chaidh iarraidh air Ùghdarras Catharra nam Plèanaichean rannsachadh a dhèanamh air Loganair agus aonadh nam poidhleat, BALPA, ag ràdh gu bheil dragh orra mu shreath de thrioblaidean teicnigeach air an t-samhradh seo a chuir maill air seirbhisean eadar na h-eileanan agus tìr mòr. Thuirt Cathraiche Còmhdhail Comhairle nan Eilean Siar, Iain MacAoidh, nach eil dragh air mu shàbhailteachd oir gun tuirt BALPA nach gabhadh poidhleat sam bith dhan adhar nam biodh teagamh ann mu shàbhailteachd.
Tubaist
Tha poilis ann an Grianaig ag iarraidh fiosrachadh mu thubaist rathaid anns a' bhaile feasgar an-dè anns an deach gille òg a mharbhadh. Bhual car, Peugeot 407, sa ghille a bha sia bliadhna de dh'aois, air Rathad Chumberland sa bhaile mu chairteal an dèidh còig feasgar an-dè. Chaochail e sa mhadainn an-diugh aig Ospadal Rìoghail Inbhir Chluaidh.
Àireamh sluaigh
Tha beachd ann gun èirich àireamh sluaigh na h-Alba air an ath chòig bliadha fichead, dhan ìre 's motha a-riamh. Tha Clàran Nàiseanta na h-Alba an dùil gum bidh còig millean agus seachd ceud mìle duine a' fuireach ann an Alba ann an 2039. Tha sin trì cheud gu leth mìle a bharrachd air na bh'ann an-uiridh.
Coinneamh
Chaidh coinneamhan a bha gu bhith aig Murchadh Mac'Illinnein bho Choimisean na Croitearachd ann am Barraigh an-diugh a chuir dheth. Chaidh maill air Mgr MacIllinnein leis nach do sheòl aiseag Chaolas na Hearadh leis an droch shìde sa mhadainn. Thuirt e gun cuir e coinneamhan eile air dòigh a dh'aithghearr.


text:
Naidheachdan 11:00m
26 An Giblean 2017 Ùraichte aig Ùraichte aig
Drabastachd Spòrs
Tha comataidh ann am Pàrlamaid na h-Alba ag ràdh gum faodadh clann a bhith ann an cunnart leis nach eil an siostam a chaidh a dhealbh airson dìon a chur orra ann an spòrs ag obair mar a bu chòir. Agus tha Comataidh na Slàinte agus Spòrs a' fàgail air Comann Ball-Coise na h-Alba gu bheil iad nan cadal air a' chùis. Chuir a' Chomataidh rannsachadh air bhonn an dèidh chasaidean gun robh coidsichean a' gabhail brath, ann an seadh drabasta, air òigridh. Thuirt Comann Ball-Coise Òigridh na h-Alba gu bheil iad a' cur sàbhailteachd òigridh aig cridhe a h-uile dad a nì iad, agus gun toir iad sùil mhionaideach air an aithisg. Cha tuirt Comann Ball-Coise na h-Alba dad mun chùis fhathast.
Foill Ball-Coise
Rinn oifigearan cuspainn rèad air clubaichean ball-coise West Ham United agus Newcastle United, an dèidh rannsachaidh mu chasaidean co-cheangailte ri foill ann an cìs teachd a-steach agus àrachas nàiseanta. Chaidh na h-uimhir de dhaoine a chur an grèim mar phàirt de rannsachadh anns a bheil na h-ùghdarrasan anns an Fhraing an sàs cuideachd.
An t-Oll. Urr. Iain D. Caimbeul
Chaidh Clèir na h-Eaglaise Saoire anns na h-Eileanan an Iar às àicheadh gun do dh'fheuch iad ri cùisean ann am beatha phrìobhaidich an Urr. Iain D. Caimbeul nach maireann a chumail am falach. Thàinig a' Chlèir dhan cho-dhùnadh an-dè nach robh caitheamh-beatha Mhgr Chaimbeul aig ìre ris am biodh dùil bho mhinistear Chrìosdaidh. Chaidh triùir bhoireannach anns an eaglais a chronachadh. An dèidh làimhe chaidh clàrc na Clèir, an t-Urr. Seumas MacÌomhair, às àicheadh gu làidir gun do dh'fheuch iad ris an fhìrinn a chleith.
Cìsean Adhair
Ghabh am bile a bheir smachd do Riaghaltas na h-Alba air cìsean adhair a' chiad cheum ann an Holyrood an-raoir. Chuir a' Phàrlamaid taic ri reachdas a bheir cead dhan Riaghaltas na cìsean adhair aca fhèin a stèidheachadh. An-dràsta chan eil luchd-siubhail a tha a' falbh à puirt-adhair na Gàidhealtachd 's nan Eilean a' pàigheadh na cìse sin, ach tha an Riaghaltas airson sin a leudachadh gu luchd-siubhail a' tighinn a-steach dhan sgìre cuideachd.
Coirea a Tuath
Dh'iarr Sìona, an dùthaich as dlùithe càirdeis ri Coirea a Tuath, air na Stàitean Aonaichte sgur a thogail siostam dìon urchair ann an Coirea a Deas. Agus tha an Riaghaltas ann am Beijing ag iarraidh air muinntir Shìona sgur a cheannach stuth à Coirea a Deas mar pheanas airson an t-siostaim dìon sin.
Stafainn
Thuirt Urras an Taobh Sear anns an Eilean Sgitheanach gu bheil iad deiseil airson tagradh ri Pàrlamaid na h-Alba, ma dh'fheumas iad, airson cead fhaighinn do phlana airson sia taighean agus goireasan eile a thogail ann an Stafainn. Dh'iarr a' bhuidheann cead-dealbhachaidh an t-seachdain seo, ach tha coltas ann gum faodadh Dualchas Nàdair na h-Alba cur na aghaidh. Tha an t-Urras ag ràdh gu bheil cruaidh-fheum air taigheadas anns an sgìre.


text:
Mac (OSX)
Tha dà dhòigh ann stràcan fhaighinn air Mac. ’S iad ath-ghoiridean an t-siostaim an fheadhainn as fhasa.
Air Mac sam bith, gheibh thu àèìòù ma bhrùthas tu ALT + ` + fuaimreag agus bheir ALT + ` + SHIFT + fuaimreag dhut ÀÈÌÒÙ mòr. Sin agad e.
B’ fheairrde dhut seo a dhèanamh caran slaodach an toiseach gus am fàs thu cleachdte ris. Brùth ALT (air neo Option mar a chanas cuid) agus cùm shìos e. Brùth ` (dìreach os cionn ALT mar is trice) an uairsin is leig às an dà iuchair. Cuimhnichidh OSX gu bheil thu air am brùthadh. Buail fuaimreag an uairsin agus cuiridh e stràc os a chionn.
Dòigh eile
’S e am meur-chlàr a dhealbh an t-Ollamh Mac a’ Chàrnaigh and dòigh eile. Ma stàlaicheas tu seo, bheir control-e + fuaimreag dhut na stràcan orra. Bheir e cothrom dhut air grunn chomarran an IPA cuideachd agus dh’fhaoidte gum bi seo feumail ma tha thu air cùrsa cànanachas na Gàidhlig. Barrachd mun cho-dhealbhachd seo agus na faidhlichean air a bheil feum an-seo.


text:
Cothroman Obrach
Manaidsear Pròiseict’S e iomairt eadar-oilthigh anns a bheil oilthighean Obar Dheathain, Dhùn Èidinn, Ghlaschu, Shrath Chluaidh agus Sabhal Mòr Ostaig OGE an sàs a th’ ann am Faclair na Gàidhlig a bhios a’ cruthachadh faclair eachdraidheil airson Gàidhlig na h-Alba. Thathar a’ sireadh iarrtasan airson post Manaidsear Pròìseict air am bi uallach leasachadh, cur an gnìomh agus ruith na h-obrach neo-acadaimigich co-cheangailte ri Faclair na Gàidhlig. Bheir am post seo seachad cothrom cuideachadh le soirbheachadh a’ phròiseict na amasan acadaimigich.
Le foghlam gu ìre ceuma no co-ionann, bidh comas dearbhte agad ann an manaidsearachd agus rianachd agus sgilean barraichte ann an conaltradh agus taisbeanadh. Bidh sgilean obrach ann an sgioba agad cuide ri aire mhionaideach gu mion-phuingean agus comas obair a phlanaigeadh agus prìomhachas a chur oirre.
Tha Faclair na Gàidhlig a’ cur roimhe inbhe na Gàidhlig a dhèanamh seasmhach is a thogail. Gheibhear cothroman a’ chànan ionnsachadh no ar sgilean innte a leasachadh.
Tuarastal: £32,548-£38,833.
Àit-obrach’: Subailte. Bidh e riatanach tadhal air ionad ruith a’ phròiseict aig Sabhal Mòr Ostaig san Eilean Sgitheanach bho àm gu àm.
Ceann latha iarrtasan: 12 Dàmhair 2018.
Latha agallamhan: Thèid agallamhan an cumail air 1 Samhain 2018.
Iarrtasan: Cuiribh CV agus litir na chois air post-d gu lp.smo@uhi.ac.uk no sa phost gu Lorna Pike, Co-òrdanaiche a’ Phròiseict, Faclair na Gàidhlig, Fàs, Sabhal Mòr Ostaig, An t-Eilean Sgitheanach IV44 8RQ.
Gheibhear dealbh obrach aig a' cheangal gu h-ìosal.
http://www.smo.uhi.ac.uk/files/PDFs/Faclair_na_G%C3%A0idhlig_Project_Manager_JD_2018_Final.pdf


text:
Coffe Sale Car
bathar Detail
bathar Tags
Co-cheangailte Video
Beachdan (2)
Coffe Sale Car Detail:
modailean eile
1, reic biadh carbadan.
Faodar a chur ann an luchd-turais, fealla ionadan, sràidean trang, oidhche margaidhean, ionad-bhùthan, sgoiltean, factaraidhean, luchd-coiseachd sràide, sgìrean còmhnaidheil.
2. Malairteach taisbeanadh carbadan.
Iomchaidh a thaisbeanadh bathar, phreasan, luath lìbhrigeadh, crannchuir tiocaidean, oighreachd fìor agus malairteach eile taisbeanaidhean.
3, measan agus glasraich reic chàraichean.
9m2 mòr chorp agus rùm stòraidh, a h-uile seòrsa de mheasan agus glasraich gun luchdachadh; fosgailte pasgadh taisbeanadh seasamh, "0" astar reic. 5 fillidhean de làimhe sgeilp sgeilpichean le rèilichean a ghabhas a dh'fhuasgail le aon putaidh.
4, photo stiùidio càr.
Iomchaidh airson banais dealbh-stiùidio, goireasach seirbheisean, falt nail, foghlam agus malairt eile phròiseactan.
5, RV.
Iomchaidh a bhith a 'siubhal, campachadh, brèagha, Taigh-òsta agus cur-seachad eile phròiseactan.
6 Cart
Tha e beag, dà-cuibhle no ceithir-chuibhlichean le tractar eil cumhachd is urrainn a bhith custom-a dhèanamh agus ioma-adhbhar.
7.Trailer
Tha an carbad cuibhleach airson a 'fuireach no a' siubhal ann, gu sònraichte airson saor-làithean, anns a bheil leapannan agus uidheam còcaireachd agus faodar a tharraing le càr.
ar seirbheisean
A h-uile luchd-cleachdaidh cùram mu dheidhinn an dèidh a reic a-seirbheis, mar sin, tha sinn:
1. The Machine a 'faighinn aon bhliadhna Ùine a' Bharantais.
2. Factory dìreach solar: earbsach càileachd agus luath lìbhrigeadh.
3. Aig an àm, Ma inneal fhaighinn ann an trioblaid stiùiridh sinn thu gu bhith a 'dèiligeadh ri na duilgheadasan.
4. seirbheisean gnàthaichte
Faodaidh sinn a ghnàthachadh-làimhe càr bìdh a rèir ur feumalachdan, leithid stuth, meud, dath, peant, Gaidhealtachd, etc.
5. 100% Pàigheadh Dìon
Ma tha thu a 'pàigheadh tro Ali Malairt Assurance, tro cairt-creideis no T / T, bidh sibh a' pàigheadh gu Alibaba an toiseach, an uair sin tha sinn a 'dèanamh agus a' lìbhrigeadh, Ali bidh pàigheadh dhuinn a-mhàin nuair a tha thu a 'dearbhadh air do eileagtronaigeach cùmhnant a bheil thu a' a fhuair am bathar, no Ali cuiridh an t-airgead air ais dhuibh.
'S e sin ar gealladh. Agus tha sinn a 'coimhead airson neach-sgaoilidh mhath ur dùthcha, mar sin, na duilgheadasan gu h-àrd bidh iad a' fuasgladh nas cudromaich .And Tha sinn an dòchas an dèidh deuchainn a dhèanamh air an inneal seo a ghabhail math gnothachas co-obrachadh.
A 'togail Food Truck a bhith prothaideach aig as ìsle tron Cosgais
Is Meadhanan Sòisealta cho cudromach do Food Truck soirbheachadh?
We often persist with the theory "Quality To start with, Prestige Supreme". We are fully committed to delivering our clientele with competitively priced good quality items, prompt delivery and experienced support for Coffe Sale Car, The product will supply to all over the world, such as: Namibia , San Diego , Singapore , We believe that good business relationships will lead to mutual benefits and improvement for both parties. We have established long-term and successful cooperative relationships with many customers through their confidence in our customized services and integrity in doing business. We also enjoy a high reputation through our good performance. Better performance will be expected as our principle of integrity. Devotion and Steadiness will remain as ever.
By Queena from Los Angeles - 2016.09.16 13:44
This supplier offers high quality but low price products, it is really a nice manufacturer and business partner.
By Odelette from UAE - 2015.02.08 16:45


text:
Naidheachdan 11:00m
26 Am Màrt 2015 Ùraichte aig Ùraichte aig
Litrichean a' Phrionnsa Theàrlaich
Cho-dhùin a' Phrìomh Chùirt gum bu chòir cothrom a bhith aig a' mhòr-shluagh 27 litir a sgrìobh am Prionnsa Teàrlach gu roinnean riaghaltais fhaicinn. Chuir Àrd-Neach-Tagraidh an Riaghaltais casg air a bhith gam foillseachadh ann an 2012. Ach tha a' Chùirt air co-dhùnadh gun robh e ceàrr sin a dhèanamh.
Obraichean Ola
Dh'innis Shell gun geàrr iad 250 cosnadh co-cheangailte ri an obair anns a' Chuan a Tuath. Tha iad a' dol a dh'atharrachadh phàtrannan-obrach cuideachd. Dh'innis iad anns an Lùnastal gun cailleadh 250 duine eile an cosnadh. Tha a' chompanaidh a' feuchainn ri cosgaisean a ghearradh agus prìs na h-ola ìosal.
Cuideachd tha a' chompanaidh ola Taqa air innse gum i iadsan a' gearradh 100 cosnadh ri linn duilgheadasan anns a' Chuan a Tuath. Thuirt iad gu bheil iad a' bruidhinn ris an luchd-obrach aca mun chùis.
Gàradh Àranais
Tha 16 duine air an obair a chall aig Gàradh Àranais ann an Steòrnabhagh. Tha cùmhnant a bh' aca air tighinn gu ceann gun sgeul air obair eile san aithghearrachd. Tha 23 duine fhathast ag obair anns a' ghàradh, ach mun àm seo an-uiridh bha timcheall air 100 duine ann. Tha BiFab a tha os cionn Àranais an-dràsta, agus aonadh an GMB a' bruidhinn mun t-suidheachadh.
Tubaist Plèana
Tha luchd-sgrùdaidh tubaist-adhair Germanwings fo ìmpidh bruidhinn mu aithrisean gun deach fear de na pìleatan a ghlasadh a-mach às a' chockpit. Nochd seo anns an New York Times, agus cuideachd bhon bhuidhinn naidheachd AFP. Ach tha eòlaichean air teagamhan a thogail mu dhèidhinn. Gheibh pìleat air ais a-steach dhan chockpit le a bhith a' cleachdadh còd mura cuir an neach a tha na bhroinn stad orra.
Ionnsaigh Ghunna
Tha duine a' faighinn cùraim san ospadal is dùil gun deach losgadh air le gunna an ceann a tuath Ghlaschu. Chaidh an duine a lorg air a leòn ann an sgìre Pharkhouse mu 7:10f an-raoir. Thuirt na Poilis gu bheil an sgrùdadh aca a' leantainn.
Foghlam Gàidhlig
Bidh dleastanas laghail aig comhairlean air feadh Alba sùil mhionaideach a thoirt air iarrtasan bho phàrantan airson foghlam tro mheadhan na Gàidhlig. Tha e sa Bhile Foghlaim ùr a dh'fhoillsich Riaghaltas na h-Alba. Ach chan eil iad ag ràdh gum feum comhairlean foghlam tro mheadhan na Gàidhlig a thoirt seachad, agus tha sin na bhriseadh dùil do luchd-iomairt.


text:
- TIOTAL
- Cairt-aithneachaidh Companaidh Rèile London Midland and Scottish
- EXTERNAL ID
- Z_PC_WD_WS_014
- LINN
- 1940an
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 8354
- KEYWORDS
- Luchd-rannsachaidh a' Chogaidh
An Dàrna Cogadh
An Dara Cogadh
cairt-aithneachaidh
cairtean-aithneachaidh
rèile
rèilichean
Bha a' chairt-aithneachaidh seo air a cleachdadh le Uilleam Shand rè an Dàrna Cogaidh nuair a bha e ag obair airson Companaidh Rèile London Midland and Scottish (LMS).
Chaidh an LMS a chruthachadh ann an 1923 nuair a dh'fheumadh còrr is 300 companaidh rèile fa leth a dhol còmhla ann an 4 buidhnean a mhàin. Bha Rèile na Gàidhealtachd, a bha a' ruith Prìomh Loidhne na Gàidhealtachd, Loidhne a' Chaoil agus Loidhne an Fhìor Chinn a Tuath air aon de na companaidhean a bu lugha a chaidh an lùib an LMS. Ann an 1948 chaidh an LMS agus na trì companaidhean mòra eile a chur an seilbh na stàite 's chaidh iad an lùib Rèile Bhreatainn.
Rinn sgoilearan à Bun-sgoil Rosebank, Inbhir Nàrann agallamh ri Uilleam Shand mar phàirt de phròiseact Luchd-rannsachaidh a' Chogaidh ann an 2005


text:
- TIOTAL
- Eileanan Nis sa Gheamhradh
- EXTERNAL ID
- GB1796_1999_116_439
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11397
- KEYWORDS
- drochaidean
aibhnichean
Ann an 1828 thogadh drochaid bho Bhruaich Nis gu na h-Eileanan. Cheangail drochaid eile, a thogadh ann an 1834, na h-eileanan ri Cill Bheathain air bruaich an iar na h-aibhne. Roimhe seo cha b' urrainnear faighinn ann ach le bàta. Chaidh an dà dhrochaid a sgrios le tuiltean 1849
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Naidheachdan 11:00m
A' Chìs-Chomhairle
Tha am Priomh Mhinistear, Nicola Sturgeon, air planaichean fhoillseachadh airson mar a dheadh a' chìs-chòmhairle a leasachadh leis an SNP, ma 's e 's gum buannaich iad an taghadh. Dheadh a' chìs àrdachadh anns na bainn taigheadais as daora - E gu H, rud a bheireadh a-steach £100m sa bhliadhna airson foghlam, thuirt i. Thigeadh an reòthadh air a' chìs-chomhairle gu ceann an ath-bhliadhna, agus bhiodh cead aig ùghdarrasan ionadail an uairsin cìsean atharrachadh suas ri 3%.
Na Stàitean Aonaichte
Tha Hilary Clinton agus Dòmhnall Trump air an àite a dhaingneachadh aig ceann na h-iomairt a bhith nan tagraichean airson taghadh a' chinn suidhe ann an Ameireaga. Bha aona stàit deug a' bhòtadh an-dè, an là as motha dhen iomairt air a bheil Super Tuesday. Bhuannaich Mgr Trump seachd stàitean dha na Poblachdaich, 's fhuair Hilary Clinton seachd dha na Deamocrataich, le Bernie Sanders a' faighinn a' chòrr dhiubh. Dha na poblachdaich, fhuair Ted Cruz trì stàitean, agus bhuannaich Marco Rubio tè airson a' chiad uair anns an iomairt.
Dùn Èideann
Cuiridh Comhairle Dhùn Èideann buidheann-gnìomha an sàs feuch ciamar a ghabhas foghlam Gàidhlig sa bhaile a thoirt air adhart. Chaidh moladh, a bhiodh air àiteachan aig Àrd-sgoil Sheumais Ghilleasbaig a dhiùltadh do chuid de sgoilearan Gàidhlig, a tharraing leotha an-dè às dèidh iomart. Gheall a' Chomhairle gum faigh a h-uile pàiste ann am Bun-sgoil Taobh na Pàirce àite ann an Àrd-sgoil Sheumais Ghilleasbaig anns an ath bhliadhna-sgoile.
Taigh-tasgaidh
Chuir Comataidh Dealbhachaidh aig Comhairle na Gàidhealtachd taic ri plana connspaideach, taigh-tasgaidh Inbhir Nis a chomhdach ann am panalan meatailt coltach ri òr. Thuirt iad gun toireadh e piseach air coltas an togalaich air starran a' chaisteil. Bidh cruth mapa de dh' Inbhir Nis an lùib nam panalan a thèid a chur an sàs. Thèid solais LED a chleachdadh ann cuideachd, 's dùil gun cosg an sgeama £500,000.
An Crannchar Nàiseanta
Tha an Crannchar Nàiseanta air airgead a thoirt do thrì phròiseactan fa-leth air a' Ghàidhealtachd. Chaidh beagan 's £1m an urra gu companaidh coimhearsnachd an Ath Leathainn 's an t-Srath airson làrach campachaidh agus gu plana airson ionad turasachd ùr aig Eas Shìn ann an Càtaibh. Fhuair Home-Start Highland, ann an Inbhir Nis, airgead cuideachd airson teaghlaichean òga a chuideachadh.
Dyce
Chaidh triùir a chur an grèim an co-cheangal ri aithrisean gun deach feuchainn ri teine a chur ri stèisean polais ann an Obar Dheathain. Chaidh teine beag a smàladh ann an Dyce tràth madainn an-dè. Thogadh casaidean an aghaidh boireannach, 41, agus dithis fhireannach, 19 agus 23.
Drònaichean
Tha Aonadh nam Poidhleat air deuchainnean iarraidh air a' bhuaidh a dh' fhaodadh a bhith aig uidheamachd drone nam bualadh iad ann an itealain coimearsalta. Tha BALPA ag iarraidh air an Riaghaltas an rannsachadh a mhaoineachadh. Thuirt eòlaiche sàbhailteachd leis a' bhuidhinn, Steve Landells, gum faodadh iad sgrios a dhèanamh, 's bàtaraidhean cumhachdach annta.
Speuradair
Tha an speuradair Ameireaganach, Scott Kelly, air tilleadh gu talamh às dèidh bliadhna, cha mhòr, a chur seachad air an stèisean fànais eadar-nàiseanta. 'S e an t-Aimeireaganach as fhaide bha a-riamh a-muigh bho àille na planaid. Chur e seachad 340 là air an stèisean a' cuairteachadh na talmhainn.
-
02 Mar 2016


text:
Doire Chonaill
‘S e baile beag dùthchasail faisg air Dùn Phrìs, air an àirde an iar-dheas na h-Alba a th’ ann an Doire Chonaill (Holywood, bho sean Dercongal). Tha e suidhichte aig 27m os cionn ìre na mara,[1] ann an cridhe Dhùin Phris is Gall-Ghaidhealaibh (Siorrachd Dhùn Phrìs ro 1975), eadar Dùn Phrìs agus Cill Osbairn, ri taobh na h-Aibhne Nid.[2] Tha e 247km air falbh bho Obar Dheathain, 92km bho Ghlaschu, 29km bho Inbhir Anainn agus 98km bho Dhùn Èideann, prìomh-bhaile na dùthcha.[3] 'S e Beurla agus Beurla Ghallda th' ann an dà chànan aig a’ mhòr-chuid dhuibh ann an Holywood. Tha Eaconomaidh a' bhaile gu math crochte air àiteachas, coilltearachd agus dreuchdan ann an Dùn Phrìs. A bharrachd air sin, tha stèisean-peatrail agus ann.[4] Taobh fhoghlaim, tha bun sgoil ann,[5] ach feumar a dhol dhan àrd sgoil ann an Dùn Phrìs.
Freumhan an Ainm[deasaich | deasaich an tùs]
A rèir eòlaichean fhreumh-fhaclachd, tha a h-uile coltas ann gur ann às a' Ghàidhlig fhèin a tha seann ainm a' bhaile, a chaidh a chlàradh mar Darcongall[6] neo Dercongal[7] nuair a bha abaid ann o chionn fhada. Nochd a' Ghàidhlig ann an ceann a deas na h-Alba anns an 7mh Linn agus bha an cànan fhathast làidir ann an Siorrachd Dhùn Phrìs fhèin anns an 14mh Linn.[8] Tha na h-ainmean ann am Beurla agus Laideann a' cumail na h-eileamaid Doire às aonais ainm an naoimh fhèin. B' e naomh à dh'Èirinn a bh' ann Congall (Laideann: Convallus) agus tha Cille Chonaill ainmeachadh an a dhèidh cuideachd.
Eachdraidh[deasaich | deasaich an tùs]
Tha tursachan ro eachdraidheil ann, air a bheil Na Dusan Abstol, am fear as motha air tìr mhòr na h-Alba air fad.[9] Bha abaid an seo san 12mh Linn, a thug am facal Holy (cràbhach) dhan ainm. Chaidh tùr dìona a thogail ann an 1590, air an robh Fourmerkland Tower. Chaidh Na Seumasaich seachad air Doire Chonaill air an t-seann rathad shuas gu tuath ann an 1746, an dèidh dhaibh Sasainn fhàgail.[10] Thogadh eaglais an seo ann an 1779 agus leasachadh ann an 1845 agus 1865 i.[11] Dhùnadh i is tha an togalach ri reic.[12] Chaidh loidhne-rèile a chruthachadh tron sgìre ann an 1849 ach chaidh an stèisean a dhùnadh ann an 1949.[13] Bhuineadh na Keswick, an teaghlach a stèidhich a' chompanaidh Jardine, Matheson, do Holywood. A-rèir carragh-chuimhne sa bhaile, fhuair 25 à Holywood sa Chogadh Mòr[14] agus ochdnar eile san Dàrna Cogadh.
Iomraidhean[deasaich | deasaich an tùs]
- ↑ Elevation Map
- ↑ Rosehill Beats
- ↑ Distance From
- ↑ Holywood Service Station
- ↑ A' Chomhairle
- ↑ Etymological Geography: Being a Classified List of Terms of Most Frequent Occurrence, T. A. Gibson, Dùn Èideann, 1835
- ↑ The Placenmes of Scotland, James B. Johnston, Dùn Èideann 1892
- ↑ Transactions and Journal of Proceedings of the Dumfriesshire and Galloway Natural History and Antiquarian Society. Third Series. Volume XI: 147
- ↑ Dumfries Companion
- ↑ Am Baile
- ↑ Listed Buildings
- ↑ Eaglais na h-Alba
- ↑ Butt, R. V. J. (1995). The Directory of Railway Stations: details every public and private passenger station, halt, platform and stopping place, past and present (1st ed.). Sparkford: Patrick Stephens Ltd. ISBN 1-8526-0508-1. OCLC 60251199
- ↑ Scottish War Memorials Project
• Achadh na h-Eaglaise • Ae • Amisfield • Applegarthtown • Auldgirth • Baile na h-Eaglaise • Bankend • Bàrr na Dris • Beattock • Bentpath • Canonbaidh • Cathair • Cathair Ruairidh • Chapelknowe • Cille Chonaill • Cille Bhrìghde • Cill Osbairn • Cille Phàdraig nam Fleamach • Clarencefield • Collin • Comar na Drise • Cuingealach • Dalswinton • Daltan • Doire Chonaill • Dòrnach • Drochaid Charrainn • Drochaid a' Mhuilinn • Drochaid Mhic Iain • Dubhras na Doire • Dùn Choll • Dùn Phris • Dùn Sgoir • Eaglais Fheichin • Eastriggs • Eskdalemuir • Gleann Chapall • Greatna • Hightae • Hoddom • Inbhir Anainn • Kettleholm • Kirtlebridge • Langaim • Loch Mhabain • Logarbaidh • Am Magh Fada • Middlebie • Mouswald • Parkgate • Penpont • Powfoot • Ruadhail • Templand • Torthorwald • Tynron • Wamphray • Waterbeck


text:
- TIOTAL
- Cnòideart
- EXTERNAL ID
- PC_JMSTRACHAN_149
- ÀITE
- Cnoideart
- SGÌRE
- Loch Abar
- SIORRACHD/PARRAIST
- INBHIR NIS: Gleann Eilg
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28993
- KEYWORDS
- cnuic is beanntan, aibhnichean
glinn
Tha Cnòideart na rubha an Loch Abar, air a' Ghàidhealtachd, air taobh siar na h-Alba.
Tha Cnòideart na laighe eadar na Lochan Nibheis is Shùirn. Gu traidiseanta, 's e na Garbh-Chrìochan a chanar ri ceann a tuath na sgìre, le cho garbh 's a tha an cruth-tìre is i cho iomallach. Thathas cuideachd ag ràdh 'am fàsach mu dheireadh ann am Breatainn' ri Cnòideart. Chan fhaighear gu Cnòideart ach air bàta, air neo le bhith a' coiseachd 16 mìle air tìr a tha gu math garbh, agus chan eil ceangal sam bith eadar na seachd mìle de rathaidean teàrradh san sgìre agus rathaidean eile Bhreatainn. Chan fhaighear bàta-aiseig charbad a-null a Chnòideart, ach gheibh luchd-aiseig ann air bàta a tha Bruce Watt Cruises a' ruith eadar Malaig agus Inbhir Aoidh, agus air bàta-aiseig leis an t-Seirbheis Aiseig Arnasdail a tha a' cumail seirbheis bho Arnasdal is Ceann Loch Shùirn a-null a Bhàrrasdal


text:
Wednesday, 29 January 2014
BHOT AIRSON SHEUMAIS GHILLEASBUIG AIG FILMG!
Tha na fiolmaichean FILMG againn air loidhne a-nise agus tha sinn an dòchas gum bhòt sibh dhuinn!
Tha ceithir fiolmaichean uile gu leìr ann:
Cò aig a tha truas? – AS2 (Buidheann FilmG)
‘S e sgoilear Gàidhlig a tha annam leig a-mach a-seo mi! AS1
Rionnag Trek – The Wrath of Khan Eil AS2 (Clas)
Bi An Toir AS5 le Roise agus Fionnlagh
Chuir a’ chlann a-steach tòrr obrach dhan na fiolmaichean agus tha sinn an dòchas gun cord iad riut!
Tha Àrd Sgoil Sheumais Ghilleasbuig air a dhèanamh gu math anns a’ cho-fharpais seo anns an àm a dh’fhalbh agus tha ur taic uamhasach fhèin feumail agus bhiomaid fad nur comann ma bheir thu bhòt dhan a h-uile fiolm!
Vote, vote, vote for our fantastic pupils’ film projects for the Film G competition! They’ve made some fantastic, hilarious, dramatic, slick films! Give them your support!


text:
Naidheachdan 11:00m
17 An t-Sultain 2015 Ùraichte aig Ùraichte aig
Ceannairc
Thuirt ceannard na seirbheis tèarainteachd MI5 gu bheil a' bhuidheann a' dèiligeadh ris an àireamh chùisean as motha de chunnart bho cheannairc bho àm nan ionnsaighean mòra air Aimeireaga anns an t-Sultain ann an 2001. Thuirt Anndra Parker gu bheil esan ag iarraidh co-obrachaidh nas fheàrr eadar MI5, na companaidhean eadar-lìn agus fòn-làimhe airson sùil a chumail air conaltradh eadar feadhainn a tha fo amharas mu cheannairc.
Na Fògarraich
Tha aithrisean às a' Ghearmailt gun do ràinig còrr is 9,000 fògarrach stàit Bavaria an ceann a deas na dùthcha an-dè. Chuir na h-ùghdarrasan sa Ghearmailt smachd às ùr air crìochan na dùthcha air an deireadh-sheachdain, agus tha ceudan dhaoine a-niste a' feitheamh ri faighinn a-staigh dhan dùthaich às an Ostair. Chuir Bulgàiria 1,000 saighdear air crìochan na dùthcha sin ris an Tuirc, agus tha an Riaghaltas an sin ag ràdh gu bheil fògarraich a' sìor-chruinneachadh ann.
Chile
Chaidh còrr is 1,000 duine a ghluasad bho na dachannan air costaichean Chile an dèidh crith-thalmhainn mhòir agus tuinn tsunami. Chaidh còignear co-dhiù a mharbhadh. Bha meadhan na crith-thalmhainn air grunnd na mara mu 200 mìle an iar-thuath air a' phrìomh bhaile Santiago.
Referendum
Thuirt Rùnaire na h-Alba, Dàibhidh Mundell, aig òraid ann an Dùn Èideann an-diugh, gun deach Prìomh Mhinistear na h-Alba an aghaidh toil mhuinntir na dùthcha le a bhith a' bruidhinn air an dàrna referendum air neo-eisimeileachd. Thuirt Nicola Sturgeon gun cuir an SNP clàr-ama agus cùmhnantan airson referendum eile a dh'fhaodadh a bhith ann anns a' mhanifesto airson taghadh Holyrood an ath-bhliadhna.
MG ALBA
Thuirt Alasdair Moireasdan, a bh' aig aon àm na chathraihe air MG ALBA gum feumar coimhead às ùr air a' chàirdeas eadar am BBC agus MG ALBA a tha eadar iad a' ruith BBC ALBA. Thuirt Mgr Moireasdan gu bheil feum air co-ionnanachd ann an com-pàirteachas sam bith, agus gu h-àraid ann an com-pàirteachas a th' air a bhith a' dol cho fada 's a tha eadar am BBC agus MG ALBA. Thuirt neach-labhairt do MG ALBA gun robh pàirt mhòr aig Alasdair Moireasdan fhèin anns an iomairt a tha a' fàgail BBC ALBA cho soirbheachail, agus gu bheil iadsan ag amas air cumail orra le sin.
Còir Laghail
Tha seann chathraiche Bhòrd na Gàidhlig, Art MacCarmaig, ag ràdh nach tèid aig Riaghaltas na h-Alba air Plana Nàiseanta na Gàidhlig a choileanadh mura bi còir laghail aig pàrantan air foghlam tro mheadhan na Gàidhlig. Tha esan ag ràdh gum feumar sin a chur ann am Bile ùr an Fhoghlaim, ged a tha Comataidh an Fhoghlaim aig Holyrood ag ràdh gu bheil trioblaid bhunaideach ann le cion thidsearan Gàidhlig.


text:
Tuathan-gaoithe gan deasbad
Thèid iarraidh air comhairlichean air a' Ghàidhealtachd cead a thoirt seachad airson dà thuath-gaoithe chonnspaideach.
Chaidh cead a thoirt mar thà dha sgeama le 17 crainn aig Tom nan Clach air Oighreachd Chaladair faisg air Tom Aitinn.
Tha an luchd-leasachaidh, Infinergy, a-nise airson àireamh nan crann a lùghdachadh gu 13 ach gum bi iad nas àirde, 410 troigh seach 360.
Thog cuid dragh gun gabh na crainn fhaicinn à Caisteal Loch an Doirb.
'S e sgeama ùr a th' aig a' chompanaidh RES.
Coilleachaidh
Tha iadsan a' sireadh cead tuath-gaoithe le 13 crainn aig Coilleachaidh faisg air Màm Choire Ghearraig.
Tha oifigich Chomhairle na Gàidhealtachd a' moladh dha comhairlichean cead a thoirt dha na pròiseictean.
A rèir an luchd-leasachaidh, nì na sgeamaichean aca feum a thaobh dealan a chumail ris an dùthaich le buananchd ann cuideachd dha na coimhearsnachdan.
Tha a' bhuidheann Sreap Alba, is grunn chomhairlean coimhearsnachd san dà àite, am measg na tha a' cur an aghaidh nam planaichean.
Beachdaichidh Comataidh Dealbhachaidh a' Chinn a Deas air na h-iarrtasan Diluain.


text:
Coinneamh croitearachd an Holyrood
Coinnichidh Buidheann Thar-Phàrtaidh Croitearachd Pàrlamaid na h-Alba oidhche Chiadain, is barrachd cuideim ga chur air an Riaghaltas dèiligeadh leis a' bhuaireadh a tha a' cuairteachadh Choimisean na Croitearachd.
Tha Caidreachas Croitearachd na h-Alba air sgrìobhadh gu Rùnaire nan Cùisean Dùthchail, Fearghas Ewing, is iad mì-thoilichte gu bheil constabal ionaltraidh Chuil Uaraich ann an Leòdhas fhathast na dhreuchd, is nach eil e a' gabhail ris gun deach comataidh ùr a thaghadh.
Chuir an Coimisean às do chomataidh ionaltraidh a' bhaile o chionn còig mìosan, agus ceist ann mu mar a bha cùisean air a bhith air an ruith.
Chuir iad consatabal an àite na comataidh, ach thaghadh croitearan a' bhaile comataidh ionaltraidh ùr, agus iad a' cur ceist ann an seasamh laghail a' chonstabail, agus mun obair a bu chòir dha a bhith a' dèanamh.
Tha dùil gun tèid bruidhinn aig a' choinneimh oidhche Chiadain, am measg rudan eile, mu Aithisg Shucksmith, a chaidh fhoillseachadh o chionn seachd bliadhna.
Bidh an t-Àrd-Oll. Shucksmith an làthair aig a' choinneimh.
B' e aon de na molaidhean a nochd san aithisg aige, agus nach deach a chur an lùib Achd ùr na Croitearachd, gun deadh cur às do Choimisean na Croitearachd, le caidreachas de bhùird ionadail croitearachd a' dol na àite.
Thuirt Coimisean na Croitearachd nach robh iad airson càil a ràdh mu Chol Uarach ri linn 's gun robh a' chùis fo cheist laghail.


text:
- TIOTAL
- Doras Aghaidh Taigh Bhaile MacCathain
- EXTERNAL ID
- PC_GLENURQUHART_DUNCANMACDONALD_009
- ÀITE
- Baile Mhic Cathain
- SGÌRE
- Inbhir Nis
- SIORRACHD/PARRAIST
- INBHIR NIS: Urchadan 's Gleann Moireasdan
- LINN
- 1900an
- NEACH-FIOSRACHAIDH
- Glenurquhart Heritage Group
- AITHNEACHADH MAOINE
- 22659
- KEYWORDS
- aitreabh
ailtireachd
coilltearachd
Tha an sealladh seo de Thaigh MhicCathain a' sealltainn bad de chraobhan durcain, a tha am measg nan craobhan as motha ann am Breatainn. Am measg an raoin iongantaich de chraobhan air an oighreachd agus am meud, tha an Giuthas Mòr, Giuthas Dhubhghlais agus an Sequoia Ana-mhòr. Bha luach àitich na talmhainn nas motha aig an àm seo, agus bhiodh oighreachdan a' farpais ri chèile ann an àiteach coilltearachd.
Tha an togalach a' taisbeanadh fasanan an latha. Bha ailtireachd Hellenic air a mheas aig an àm seo agus tha e ri fhaicinn ann an colbhan snaighte a' phoirdse. Bha e na fhasan aig an àm a bhith a' cleachdadh crainn fìona agus crainn snàigidh gus dreach nas fheàrr a chur air taobh a-muigh an togalaich. Ach, faodaidh seo milleadh structarail a dhèanamh air na togalaichean, agus dh'fhaodadh gum b' e bu choireach ri milleadh Taigh Bhaile MhicCathain.
Bha stèidheachd taigh Bhaile MhicCathain ann bhon 16mh linn. Tha an dealbh a' sealltainn an taighe an dèidh a leasachadh sna 1850an, nuair a chaidh mòran fheartan a chur ris a bha àbhaisteach dha ailtireachd linn Bhioctoria, mar am poirdse agus na colbhan Hellenic. Ron àm seo, b' e taigh tughaidh cus na bu lugha a bh' ann.
Bha an togalach seo air a chleachdadh aig àm an Dàrna Cogaidh gus aoigheachd a thoirt dha luchd-falamhachaidh às na bailtean mòra. Gu mì-fhortanach, tràth sna 1970an chaidh an togalach bhuaithe cho mòr agus gum b' fheudar a leagail


text:
- TIOTAL
- Agallamh le Rod Geddes mu bheatha teaghlaich rè àm a' chogaidh
- EXTERNAL ID
- WD_HF02_TRACK01_GEDDES
- SIORRACHD/PARRAIST
- INBHIR NIS: Dubhras
- DEIT
- 2005
- LINN
- 2000an
- CRUTHADAIR
- Rod Geddes
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3188
- KEYWORDS
- An Dara Cogadh
An Dàrna Cogadh
uèirleas
rèidio
claistinneach
Tha Rod Geddes a' dèanamh luaidh air mar a chuir droch naigheachd lionn-dubh air teaghlaichean san Dàrna Cogadh.
Och, cha robh cus fiughair ann sna làithean sin, rud sam bith a thogadh d' inntinn, a dh'innse na fìrinn. Cha robh, bhon a bha a h-uile duine dubhach. Cha robh fios aca co 'n taobh a dhèidheadh an cogadh no rud mar sin, agus mas bi càit an dèidheadh tu, bha mise an-còmhnaidh a' dol gu taigh mo sheanar 's mo sheanmhair airson saor-làithean agus bha uèirleas aca. Agus gun teagamh, dh'fheumainn fuireach sàmhach aig a - nuair a bhiodh an rèidio a' dol, nuair a bhiodh na naigheachdan air, a chionns gu robh bràthair mo phàrant na phrìosanach-cogaidh aig an àm, agus gu dearbh dh'fhàg sin an teaghlach gu lèir fo mhulad, an seòrsa rud a bha sin.
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Allt Dobhraig.


text:
Is e deagh dhòigh a th 'ann a bhith a' toirt taic do luchd-foillseachaidh agus blagairean airson beachdan a thoirt seachad le luchd-leantainn agus a 'leantainn còmhraidhean brìoghmhor agus feumail leis na leughadairean agus luchd-leantainn tron sgrìobhadh aca. Thathas a 'creidsinn gur e beachdan WordPress taobh a-muigh na cùl-taic. Mar eisimpleir, ma tha làrach-lìn a 'cleachdadh bathar-bog eadar-dhealaichte eadar-dhealaichte agus ceanglaichean ri na h-artaigealan agad, cuiridh e fios gu làithreach gus fios a leigeil dhut mu na gnìomhan aige. Air na làmhan eile, chan eil sgeul air WordPress. Tha e a 'ciallachadh gu bheil cuideigin comasach ceangal a dhèanamh ris na h-artaigealan no na brathan agad ach nuair a bhios an dithis agaibh a' cleachdadh WordPress mar phrìomh shiostam rianachd susbaint. Anns a 'chùis sin, bu chòir do dhà de na làraichean-lìn agad piobannan a chomasachadh gus am faodar iomradh a thoirt air na dreuchdan gu ceart. Bidh mòran de spamadairean a 'leantainn air adhart a' spamadh nan trafaidhean trafaig agus na brògan a h-uile latha.
Chan fheum thu dragh a ghabhail oir tha Frank Abagnale, eòlaiche as àirde bho Semalt , a 'toirt seachad cuid de dhòighean furasta a leantainn gus faighinn cuidhteas agus an casg air adhart san àm ri teachd.
Luchd-dùnaidh Topsy:
Bidh Blocker Blocker ag obair ann an diofar dhòighean, agus tha e ag amas air sgrùdadh a dhèanamh air na duilgheadasan trafaig agus na geallaidhean a gheibh an làrach agad gach latha. Bidh e cuideachd a 'dèanamh sgrùdadh air na beachdan agad agus a' toirt às na stòran dìolain mar topsy..com. Ma nochdas seoltadair bho làrach-lìn sam bith mar sin, thèid na suaicheantais trafaig agus na briogaisean a chuir mar spama gu fèin-obrachail. Feumaidh tu an inneal seo a stàladh agus a chur an gnìomh gus dèanamh cinnteach gu bheil an làrach agad fhathast an-asgaidh bho bheachdan spama, piobannan agus rabhaidhean-slighe.
Antispam Bee:
Tha e sàbhailte a ràdh gu bheil Antispam Bee na roghainn ainmeil agus as cumhachdaiche airson bloggers WordPress. Tha còrr air 200,000 ionad gnìomhach aige agus is e an aon roghainn a tha ann airson na h-inntinn-tursan agus na brògan a dhaingneachadh gu furasta. A thuilleadh air an sin, tha an inneal seo a 'sgrùdadh nan beachdan as cruaidhe agus a' toirt às na beachdan mì-cheart bhon làrach-lìn agad. Faodaidh tu a stàladh bhon roghainn Settings> Antispam Bee, agus tha am prògram saor an-asgaidh. Faodar na roghainnean bunaiteach agad a dheasachadh aig àm sam bith, stèidhichte air na riatanasan agad agus ann am farpais a 'bhlog. Ach, tha na roghainnean bunaiteach gu leòr airson a dhol còmhla ma tha blog prìobhaideach no làrach-lìn tòiseachaidh agad
WP-SpamShield Anti-Spam:
Tha WP-SpamShield na phrògram iongantach agus iongantach a bu chòir dhut beachdachadh oir tha e a 'cuideachadh le bhith a' faighinn cuidhteas de bhrògan agus rabhaidhean-slighe. Cuiridh e an Captcha air do làrach gu fèin-obrachail agus ag iarraidh air gach neach-tadhail a dhol a-steach don Captcha sin airson adhbharan dearbhaidh. Ach, dh'fhaoidte nach bi cuid de na leughadairean agad cinnteach air a 'phròiseas dearbhaidh sin gus an urrainn dhut a dheasachadh mar sin. Cha chuir an siostam seo bacadh air bots a bhios a 'craoladh do bhlog no làrach-lìn. An àite sin, gheibh thu cuidhteas na beachdan spama, agus obraichidh am plugan seo dìreach mar na ballachan teine. Tha beachdan spam air am bacadh fhèin, ach faodaidh tu na roghainnean a rèiteachadh bhon raon rianachd agus briog air an roghainn roghainnean> WP-SpamShield.
Co-dhùnadh - Na beachdan gu h-aithghearr mar spama a chomharrachadh ma tha na faclan-luirg dubh ann:
A thuilleadh air na modhan gu h-àrd, tha WordPress a 'leigeil leinn dearbhadh a dhèanamh air na beachdan, na briogaisean, agus na trafaichean-luirg gu furasta gus an urrainn dhuinn spam a chomharrachadh ma tha rudeigin iomagaineach. Bu chòir beachdan sam bith anns a bheil na faclan-luirg no abairtean a bhith air am bacadh agus a thoirt air falbh bho na dreuchdan agad sa bhad. Fiù nuair nach faigh thu na fiosan, bu chòir dhut na beachdan sin a sguabadh às bho raon rianachd WordPress.


text:
- TIOTAL
- Comann nan Seann Shaighdearan Albannach, Garden City
- EXTERNAL ID
- PAW23094C
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1 An Cèitean 1958
- LINN
- 1950an
- CRUTHADAIR
- David Whyte Studio
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 21191
- KEYWORDS
- Seann Shaighdearan Baile Ghàraidh
taighean
taigheadas:  àitichean fuirich
cathair cloich
sgriobhadh
gràbhaladh
Chaidh an dealbh seo a thogail do Ailtire Bhaile Inbhir Nis agus 's e sgrìobhadh air beinge chloiche a tha ann. Tha an sgrìobhadh ag ràdh gun tug Comunn Taighean Dheilbh Caledonia, Camshronaich na Ban-rìgh agus Red Cross Alba is Sìorramachd Inbhir Nis na taighean air an làimh dheis do Chomunn Seann Shaighdearan Baile Gharaidh.
Chaidh Comunn Seann Shaighdearan Baile Gharaidh a stèidheachadh ann an 1915. Bha iad ag amas dachaighean aig prìs reusanta a thoirt do dhaoine a bha ciorramach a b' àbhaist a bhith nan saighearan agus nan seòldairean anns a' Chabhlach Mharsanta
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Caisteal Chaladair, Inbhir Narann
- EXTERNAL ID
- QZP40_CARD_2679
- ÀITE
- Caladar
- SGÌRE
- Inbhir Narann (gu tìr)
- SIORRACHD/PARRAIST
- SIORRACHD NARANN: Caladar
- LINN
- 1870an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34584
- KEYWORDS
- cairtean-puist
caistealan
drochaidean
uillt
aibhnichean
dìgean
taighean-tùir
geataichean
aisealan
dualchas
ainmeil
seanchas
fo-thallannan
Clann Chaimbeul
cinnidhean
seann dachaighean
Shakespeare
Seumasaich
turasachd
Tha Caisteal Chaladair faisg air Inbhir Narann ri fhaicinn sa chairt-phuist seo. Air a' bheulaibh tha drochaid a' dol thairis air Uisge Chaladair, alllt a tha a' dol do dh'Abhainn Narann. On drochaid tha rathad a' dol gu geata cloiche le snaidheadh gu h-àrd. A rèir MacBeth aig Shakespeare, 's ann ann an Caisteal Chaladair a fhuair Rìgh Donnchadh bàs, ach bhàsaich MacBheatha fhèin ann an 1052, grunn linntean mus deach an caisteal seo a thogail.
Bha Tàinean (Thanes) tràtha Chaladair nan neach-glèidhidh air caisteal rìoghail Inbhir Narann, ach bha taigh dùthchail aca aig Seann Chaladar mu aon mhìle gu tuath air Caisteal Chaladair an là an-diugh. Tha fianais ann gur math dh'fhaoidte gu robh togalach air a thòiseachadh anmoch sa 14mh linn air ionad an là an-diugh, ach cha b' ann gu ruig 1454 a fhuair Tàna Uilleam Chaladair cead rìoghail gus caisteal a thogail ann an Caladar. Thog e taigh-tùir sìmplidh ceithir-lobhtach, a chaidh ath-chruthachadh a-rithist le turaidean mullaich. Chaidh an geata iarainn a thoirt ann o Chaisteal Lochandorb nuair a chaidh a leagail ann an 1457.
Tha seanchas ag innse gun deach an caisteal a thogail timcheall air craobh droighinn an dèidh do bhruadar a bhith aig Tàna Uilleam, bruadar a dh' innis dha a chiste ionmhais a thogail air aiseal agus far an stadadh am beathach, sin far an robh còir aige a chaisteal a thogail. Laigh am beathach ri taobh craoibh droighinn agus chaidh an t-àite a sguabadh glan gus bun-chlachan an tùir a chur sìos. Tha na mhaireas de sheann chraoibh fhathast air a glèidheadh ann am fo-thalla aig bun an tùir agus tha lorg-aoise-charbon air sealltainn gu bheil i mu 600 bliadhna a dh'aois.
'S e Caladar an t-ainm a bh' air an teaghlach an toiseach, ach ann an 1510 thug iad air Moireal Chaladair, aois 13, Sir Iain Caimbeul, mac Iarla Earra-ghàidheil, a phòsadh, agus chaidh am fearann agus an tiotal seachad do chlann Chaimbeul. Anmoch san t-17mh linn rinn Sir Ùisdean Caimbeul atharrachadh mòr agus chuir e pìosan ùra ris a' chaisteal beagan mus tàinig air fhèin agus air a theaghlach Caladar fhàgail air sgàth an taobh a bh' aca do na Seumasaich. Dh'fhuirich iad sa Chuimrigh cha mhòr fad na linn às dèidh sin mus do thill iad nan Iarlachan Chaladair gus obair ùrachaidh agus glèidhidh a dhèanamh air a' chaisteal. Tha Caisteal Chaladair fhathast na dhachaigh do theaghlach Chaladair a bharrachd air a bhith na phrìomh àite-tàlaidh an luchd-turais


text:
Bun-os-cionn-bahn na Gearmailt! #gaidhlig #wuppertal
‘S e a’ Ghearmailt mecca nan tramaichean, nan trèanaichean, nam busaichean-tràilidh agus nan long-adhair. Chan eil iad dona air leann, cocktails agus meatailt throm nas motha. Abair dùthaich! Tha aon rathad-iarainn gu sònraichte a tha dìreach air leth – Wuppertal Schwebebahnaona – aona-...
Air fhoillseachadh le: Trèanaichean, tramaichean is tràilidhean - DiSathairne, 2 dhen Ògmhios, 2012
- Corr is seachdain air ais
- Cuir bhòt! Tha sinn uile air fleòd an seo 🎈- turas dhan Bhun-os-cionn Bahn 2 #gàidhlig
Air ais san t-Samhain, chaidh mi fhèin is mo charaid gaisgeil Wilson MacLeòid air turas gu Wuppertal sa Ghearmailt gus an rathad-iarainn ainmeil am Bun-os-cionn Bahn ...Trèanaichean, tramaichean is tràilidhean - DiSathairne, 6 dhen Fhaoilleach


text:
Soidhne da-chananach ùr ann an Inbhir Narann
Abair thusa gun do chord e rium gu mor, mor nuair a mhothaich mi soidhne da-chananach eile sa bhaile an-de. Sin thu fhein Highland Highlife, deagh shoidhne gu dearbh agus a bharrachd air sin dathan breagha na chois. Dhomhsa tha e a’ toirt meas don Ghàidhlig agus tha e sealltainn taobh eile den Gh...
Air fhoillseachadh le: Gàidhlig - cha bhithinn às a h-aonais! - DiCiadain, 5 dhen Mhàrt, 2014
- Seann-naidheachdan
- Cuir bhòt! Ubhalghortean aig Buaile na Gainmhich, taobh an iar iomall bhaile Inbhir Narann fo bhlàth turas eile
Abair thusa gur e togail cridhe a th'ann a bhith faicinn nan craobhan bho bhlàth. Seo grunn dealbhan am bliadhna fo na "alltoments" aig Buaile na Gainmhich aig iomall bhaile ...Gàidhlig - cha bhithinn às a h-aonais! - DiCiadain, 7 dhen Chèitean, 2014
- Cuir bhòt! Inbhir Narann 6 Brùra 0
'S e sin Inbhir Narann air muallach leaga na Gàidhealtachd an-diugh. Que sera, sera, Inbhir Narann gu bràth, gu bràth... Dealbh bho Dhòmhnall MacMhathain ...Gàidhlig - cha bhithinn às a h-aonais! - DiDòmhnaich, 2 dhen Dàmhair, 2011
- Cuir bhòt! Cearcall Comhraidh Inbhir Narann 22/04/11
...Gàidhlig - cha bhithinn às a h-aonais! - DiMàirt, 26 dhen Ghiblean, 2011
- Cuir bhòt! Cearcall Comhraidh Inbhir Narann 22/04/11 18.30 - Taigh-òsta Bhictoria
Air sgath 's gum bi Leabharlann Inbhir Narann dùinte airson na saor-làithean bidh sinn ag imrich don Taigh-òsta Bhictoria air a' phrìomh-shràid . Bidh am blogger Gàidhlig ...Gàidhlig - cha bhithinn às a h-aonais! - DiMàirt, 26 dhen Ghiblean, 2011
- Cuir bhòt! An teaghlach rìoghail Inbhir Narann
Bidh fhios aig mòran blogairean cliùiteach gum bi agaibh a’ dol sìos dhan chala agus a’ toirt sùil air na h-ealanan a h-uile turas a bhios tu ann an Inbhir ...Blog nam bhideos - DiCiadain, 12 dhen Iuchar, 2006
- Cuir bhòt! Shios aig a' chala ann an Inbhir Narann 2
...Blog nam bhideos - DiLuain, 3 dhen Iuchar, 2006
- Cuir bhòt! Shios aig a' chala ann an Inbhir Narann
...Blog nam bhideos - DiLuain, 3 dhen Iuchar, 2006
- Cuir bhòt! Blog ùr bho Inbhir Narann
Fhuair mi post-d aig Tìr nam Blòg HQ a-nochd bho bhlogair eile ann an Inbhir Narann. Abair àite! Co-dhiù, carson nach téid sibh gu http://fuaim-lorg.blogspot.com/ agus cuir ...Facal no dhà bho Chadalach - DihAoine, 3 dhen Mhàrt, 2006


text:
- TIOTAL
- Meòrachan bho Alasdair Grannd, 25 An Lùnastal 1898
- EXTERNAL ID
- Z_GB1796_GRANT_979_65_PATENT_002_001
- DEIT
- 1898
- LINN
- 1890an
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis (stuth làmh-sgrìobhte)
- AITHNEACHADH MAOINE
- 6927
- KEYWORDS
- fìdhlearan
fìdhlean
slatan-iasgaich
B' ann à Batan Gorm, Drochaid Chàrr, a bha Alasdair Grannd (1856 - 1942), is 's e sin an t-adhbhar gun d' fhuair e am far-ainm - 'Battan'. Nuair a bha e na bhalach chuir e eòlas air dà rud a bha gu bhith air leth cudromach na bheatha - fìdhlearachd agus iasgach. Chaidh e air adhart gu bhith air leth math air gach rud; mar iasgair nuair a chruthaich e an slat-iasgaich iongantach aige fhèin ris an canar an 'Grant Vibration Rod', agus mar fhìdhlear le bhith a' stiùireadh Comann Srath Spè agus Ruidhle na Gàidhealtachd airson faisg air dà fhichead bliadhna agus thànaig e gu bhith na eòlaiche air dòighean cruthachaidh fhìdhlean. A thuilleadh air an sin chruthaich e fidheall sònraichte ann an cruth diosg ris an canar an 'Rondello'. Chithear eisimpleir den t-slat-iasgaich, an fhidheall agus an Rondello aig a' Ghranndach aig Taigh-tasgaidh agus Gailearaidh Ealain Inbhir Nis (IMAG).
Tha am meòrachan seo, leis a' cheann-latha 25 An Lùnastal 1898, bhon a' Ghranndach gu neach-ceannaich a th' aige san amharc ann an Tettenhall, Wolverhampton. Anns a' mheòrachan, tha an Granndach a' toirt luaidh air an 'Vibration Rod' aige agus tha e a' tarraing aire an duin-uasal gu pìos sgrìobhaidh anns an iris 'Land and Water', 19mh An Dùbhlachd 1896


text:
Chan e tachartas aon-ùine a th 'ann an inneal Rannsachadh Optimization (no SEO), ach pròiseas leantainneach a tha feumach air sgrùdadh leantainneach agus ag atharrachadh. Co dhiubh a tha thu ag iarraidh no nach eil, bidh innealan rannsachaidh gu cunbhalach ag atharrachadh an algorithms. Ghoogle, mar eisimpleir, gu cunbhalach a 'dealbhadh a dhòighean gus na toraidhean as luachmhoire a thoirt seachad do luchd-seinnse.
Mar sin, tha eadhon na luchd-seilbh gnìomhachais sin a tha air na làraichean-lìn aca a chuir air bhog mar-thà fhathast tha gnìomhan co-cheangailte ri SEO aca airson a bhith a 'cluich gu cunbhalach. Cuimhnich, gus an làrach agad ùrachadh agus a chlàradh le Google feumaidh tu grunn ghnìomhan cumail suas SEO a dhèanamh gach mìos. Sin nuair a thig plana mìosail SEO a-steach.
An-diugh, nochdaidh sinn na rùintean gu lèir airson a bhith a 'gleidheadh na stòras agad air a dheagh shuidheachadh airson soirbheachas leantainneach leis na logaichean innealan rannsachaidh agad. Ready? Thòisich sinn.
Do Phlana Sinsearach Mìosail
Is e aon de na prìomh adhbharan carson a bu chòir dhut do ghoireas a chumail suas as ùr a chionn 's gur e meadhan sanasachd a th' air an làrach agad airson do ghnìomhachas aig a bheil comas a 'glacadh agus a' cumail aire mòran dhaoine. Seo molaidhean sìmplidh a dh 'fheumas tu a leantainn gus do chuideachadh le do làrach-lìn a' cumail air thoiseach air a 'gheama.
Targaid Faclan-luirg Ùr
Bu chòir dhut faclan-luirg ùra a tharraing gach mìos. An toiseach, lorg prìomh fhacal farpais far nach eil barrachd air 500 lorg gach mìos. An uairsin, targaid am facal-luirg anns an t-susbaint a chruthaicheas tu airson a 'mhìos sin. Tha eòlaichean Semalt a 'moladh gun cleachd thu inneal keyword Adwords Ghoogle gus faclan-luirg a lorg a tha a rèir nan slatan-tomhais. Cuideachd, na dì-chuimhnich briogadh "ceart" gus na toraidhean a chaolachadh sìos. Sìmplidh mar sin.
Cruthaich Susbaint Ùra is luachmhor
Cho luath 'sa tha thu air co-dhùnadh a dhèanamh air "prìomh fhaclan na mìos," is e an ath cheum susbaint a chruthachadh a tha a' targaid nan faclan-luirg sin. Chan fheum a bhith draghail mura h-eil ùine gu leòr agad airson susbaint ùr a chruthachadh ann am mìos sònraichte - faodaidh tu daonnan luchd-obrach neo-dhreuchdail no luchd-sgrìobhaidh copaidh proifeiseanta a phàigheadh a nì an obair sin dhut. Is e dòigh eile a-mach às an t-suidheachadh a thaghadh duilleag a th 'ann mar-thà de lethbhreac iomchaidh agus a dheasachadh gus am facal-luirg sin a thoirt a-steach don t-susbaint. Ach ma tha thu comasach air susbaint ùr a chruthachadh gu cunbhalach, dèan nas fheàrr a dhèanamh: artaigilean ùra, postan-blog, pàipearan geal, sgrùdaidhean cùise, blogan aoighean no susbaint eile a bheir a-steach cuid de thrafaig agus ìre nas àirde airson a 'phrìomh fhacal.
Thoir seachad Multimedia a Chance
Nach do sgrìobh iad fideadan no podcasts sam bith fhathast? Mura h-eil, bidh thu nas fheàrr tòiseachadh air a leithid de chleachdadh cho luath 'sa ghabhas. Cruthaich aon bhidio àbhaisteach gach mìos. Nuair a bhios tu a 'sgrìobhadh sgriobt bhideo, dèan cinnteach gu bheil e a' gabhail a-steach an dà fhacal ùr agus a tha ann an-dràsta. An aon rud ri artaigilean, dèan cinnteach gun dèan thu susbaint bhideo iomchaidh agus brosnachail don neach-amharc - cleachd tachartasan làithreach, treòrachadh ceum air cheum, ath-sgrùdaidhean agus dòighean-obrach tlachdmhor eile a bhios fios agad gum faigh an luchd-amhairc agad an sàs ann.
Co-dhùnadh
Is e an fhìrinn gu bheil an eadar-lìon daonnan ag atharrachadh agus ag atharrachadh - mar sin bu chòir do ghoireas cuideachd. Le bhith a 'gliogadh ri molaidhean SEO air an ainmeachadh gu h-àrd, bidh mòran a' teagasg dhut mu dè seòrsa susbaint a tha ag obair as fheàrr airson do làrach-lìn. Cleachd an t-eòlas sin gus an t-susbaint a th 'ann mu thràth a tha thu ag iarraidh àrdachadh anns na raointean airson faclan-luirg targaid a leasachadh. Le bhith a 'cumail ris a' phlana mìosail SEO seo a 'cuideachadh le bhith a' cumail do shusbaint ùr agus gu ìre mhòr fhad 'sa tha e a' brosnachadh ceangal luchd-cleachdaidh ri susbaint an làraich-lìn agad.


text:
Ochàn ochàn!
Ochàn ochàn!
Ged nach robh mi na bu mhiosa nan raoir an diugh, cha do rinn mi adhartas cho luath is a bha mi an dùil is dòchas is tha an cnatan uabhasach is cruaidh orm fhathast.. Tha mi gu firineach fo uallachd stuirm mo chuirp. Tha mo dhruim goirt is mo shròn làn is duinte. Tha anail a dith orm agus tha mi nam shuidhe anns a leabaidh gun neart idir ann rium. Ach co-dhiù feuchaidh mi ruidegin a'sgrìobhadh an seo air sgath's gu bheil sgot agam gum bidh mi leisg bho àm gu àm agus 's e tobair sgoinneil a tha anns an làrach-linn seo agus feumaidh mi feedback fhaighinn ma nì mi mearachdann nach còrdadh rium.
Re: Ochàn ochàn!
Slèite
Wer ist online?
Mitglieder in diesem Forum: 0 Mitglieder und 2 Gäste